Από μηχανική βλάβη η φωτιά στην Porsche του Μαυρίκου\n15/06/2016, 11:00 98\nΘρίλερ με την υπόθεση Μαυρίκου: Γιατί δεν μπορούσε να αντιδράσει\n«Όποιος γιατρός και να τον εξέταζε θα του έλεγε να μην οδηγήσει» λένε αξιωματικοί της ΕΛΑΣ - Έτσι εξηγούνται οι αντιδράσεις του στο τιμόνι - Πιστεύουν ότι οι ιστολογικές εξετάσεις θα επιβεβαιώσουν το πρόβλημα υγείας που αντιμετώπιζε\nΥπόθεση Μαυρίκου: Ψάχνουν απαντήσεις στο σκοτεινό χιλιόμετρο\nΤι δεν κατέγραψαν οι κάμερες της Αττικής οδού από την πορεία θανάτου - Λιπόθυμος κάηκε στη θέση του ο εμπλεκόμενος στη λίστα εκβιασμών εκδότης\nΣε αυτό το συμπέρασμα καταλήγουν, κατά πληροφορίες, οι εμπειρογνώμονες - Εκεί αποδίδεται η διαρροή λαδιού και καυσίμων που προκάλεσε τη φωτιά 35 δευτερόλεπτα μετά την ακινητοποίηση του τζιπ στην Αττική Οδό\nΣτο συμπέρασμα ότι η φωτιά που προκάλεσε τον φρικτό θάνατο του Παναγιώτη Μαυρίκου\nμέσα στη φλεγόμενη Porsche προκλήθηκε από μηχανική βλάβη φαίνεται ότι καταλήγουν οι αξιωματικοί του Ανθρωποκτονιών με βάση τα στοιχεία που τους παρουσίασαν οι εμπειρογνώμονες.\nΜετά τις δύο αυτοψίες που έγιναν στην Αττική Οδό οι εμπειρογνώμονες, οι οποίοι ολοκλήρωσαν τις έρευνες τους το βράδυ της Τρίτης, καταλήγουν, σύμφωνα με πληροφορίες ότι πρόκειται για ένα τραγικό δύστυχημα καθώς φαινεται να μην υπάρχουν τα στοιχεία εκείνα που να στοιχοιθετούν ότι υπήρξε εγκληματική ενέργεια.\nΚατά πληροφορίες το συμπέρασμα στο οποίο κατέληξαν είναι ότι η διαρροή λαδιού και καυσίμων προκλήθηκε από κάποιου είδους μηχανική βλάβη.\nΓια το λόγο αυτό, εξάλλου, αναμένεται να σταλούν στα κεντρικά της Porsche κάποια ανταλλακτικά και κάποια τμήματα του τζιπ στο οποίο επέβαινε ο εκδότης το μοιραίο εκείνο μεσημέρι.\nΔεν θα έπρεπε να οδηγεί\nΕκτός από την κατάσταση του αυτοκινήτου, άλλο ένα κομμάτι του παζλ για την υπόθεση Μαυρίκου αποτελεί η κατάσταση στην οποία βρισκόταν ο εκδότης το μεσημέρι της 9ης Ιουνίου.\nΣύμφωνα με όσα διέρρευσαν, ο Παναγιώτης Μαυρίκος ενδεχομένως να μη βρισκόταν σε κατάσταση να αντιδράσει, ενώ δεν μπορεί να εξακριβωθεί αν φορούσε τη ζώνη ασφαλείας, ή αν την είχε περασμένη πίσω από την πλάτη του στην ειδική θήκη, προκειμένου να μην ενοχλείται από το καμπανάκι ειδοποίησης. Χαρακτηριστική είναι η φράση που χρησιμοποίησαν αστυνομικοί που μίλησαν στον Ελεύθερο Τύπο: Όποιος γιατρός και να τον εξέταζε, το πρώτο πράγμα που θα του επισήμαινε θα ήταν να μην οδηγήσει.\nΟι αρχές, κατά πληροφορίες, υποστηρίζουν ότι ο οδηγός δεν ήταν σε κατάσταση να αντιδράσει, κάτι που θα πιστοποιηθεί και από τις ιστολογικές εξετάσεις, τα αποτελέσματα των οποίων θα βγουν σε 10-15 ημέρες. Όπως χαρακτηριστικά ειπώθηκε, «οποιοσδήποτε και να ήταν στη θέση του οδηγού, θα είχε την ίδια κατάληξη», εξαιτίας όσων παρουσίασε το αυτοκίνητο. Με αυτόν τον τρόπο εξηγεί η αστυνομία τα 30 δευτερόλεπτα που υπάρχει κενό, αλλά και τις πέντε φορές που προσέκρουε το αυτοκίνητο στο διαχωριστικό, στηθαίο.\nΔεύτερο συμπέρασμα είναι ότι η ζώνη βρισκόταν κουμπωμένη στην ειδική θέση που προβλέπεται. Ωστόσο, δεν έχει εξακριβωθεί αν ο Παναγιώτης Μαυρίκος φορούσε τη ζώνη, ή απλώς την είχε περάσει πίσω από την πλάτη του, ώστε να μην χτυπά το καμπανάκι προειδοποίησης. Το στοιχείο αυτό δεν πρόκειται να εξακριβωθεί, καθώς το σημείο κάηκε και ως εκ τούτου, δεν υπάρχουν ενδείξεις που να οδηγούν σε κάποιο συμπέρασμα.\nΤι διαθέτουν όσοι βγαίνουν νικητές στο παιχνίδι του φλερτ – Πάρτε ιδέες\nΗ Michelle Pfeiffer κατέστρεψε το μακιγιάζ της πριν από μια συνέντευξη, με μια λάθος κίνηση\nΝέα προειδοποίηση από τον ΠΟΥ: Οι κυβερνήσεις να αφυπνιστούν, οι αριθμοί δεν ψεύδονται\nΤι δεν καταλαβαίνετε ρε παιδιά, το άρθρο τα λέει ξεκάθαρα για όποιον έχει λίγο μυαλό και καταλαβαίνει. υγ. περπινιδίτιδα : Μηχανική βλάβη στα μοντέλα Porsche Cayenne.\nαν αυτο εγινε απο βλαβη τοτε εγω ειμαι ο λατσης...\nΜε τέτοιο τελετουργικό δυστύχημα να δούμε τώρα τι καταθέσεις θα δώσουν οι συνεργάτες του. Εγώ πάντως δεν πιστεύω ότι θα τα πούνε όλα..\nΚΑΛΗΣΠΕΡΑ ΣΕ ΟΛΟΥΣ. ΓΙΑ ΟΠΟΙΟΝ ΑΣΧΟΛΕΙΤΑΙ ΕΠΑΓΓΕΛΜΑΤΙΚΑ ΜΕ ΑΙΤΙΑ ΤΡΟΧΑΙΩΝ ΑΤΥΧΗΜΑΤΩΝ ΤΑ ΣΥΜΠΕΡΑΣΜΑΤΑ ΕΙΝΑΙ ΤΑ ΕΞΗΣ: A)οι συγκρουσεις στο τοιχείο δεν ειναι ικανες να προκαλέσουν φωτιά. Β) Η ζάντα και το ελαστικο ηταν στη θέση τους. Γ) Η οποια κατασταση του οδηγου, ( ερωτηματικο το τι εννοουν) δε σχετίζεται με την πυρκαγιά. Δ) Το αν θα μπορούσε να βγει ένας οδηγός σε καλύτερη πνευματική-σωματικη κατάσταση ( και πάλι ερωτηματικό το τι εννοούν, δεν έχω στοιχεία) χρήζει διερεύνησης και δικαστικής εκτίμησης. Ε) Καμιά περίπτωση να βρίσκονταν στο σημείο στάσης υπολείμματα μηχανισμού.Πιο πριν ίσως αλλα στο σημείο που καηκαν τα πάντα αποκλείεται. Στ) Ο τρόπος γραφης του άρθρου είναι περίεργος τουλάχιστον. Δηλαδή δεν ευθύνεται τρίτος,αιτία η μηχανική βλάβη δηλαδη η κατασκευάστρια αλλά και πάλι ο οδηγός λόγω της φυσικής κατάστασης του που δεν μπόρεσε να απεγκλωβιστεί. ζ) Ειλικρινα δεν καταλαβαίνω γιατί αναφέρεται το θέμα της ζώνης αφου δεν μπορεί να βγει κανένα συμπέρασμα λόγω του ότι κάηκε.Αν θέλουμε βέβαια να συζητήσουμε στα σοβαρά και όχι στο επίπεδο του άρθρου, υπολείμματα του υλικού της ζώνης θα μπορούσαν να βρεθούν πάνω σε ότι απέμεινε από τα ρούχα ή στο πτώμα. Το υλικο είναι διαφορετικό.\n"Ή θα βρέξει, ή θα χιονίσει, ή καλό καιρό θα κάνει"\nΜακακες και παρτε καθε μορφης εξουσια με τις πετρες.\nΕχω μια Ferrari αλλα θα την κανω δωρεα γιατι θα πιασει φωτια απο μονη της στο γκαραζ. Θα σκασει ο κινητηρας για να βγουν τα πολλα αλογα εξω να τρεξουν. Porsche , Aston Martin κτλ της πλακας αμαξια. Καλα ρε μαγκες τι ειχε αυτος και δεν μπορουσε μερα μεσημερι να οδηγησει ; Γιατι δεν μας λετε ; Ετσι απλα το λετε αυτο ; Ελα τωρα\nΑντε τωρα κοιμησου.Και αυριο μπορει να σου πουνε.Αλλιως, μεθαυριο.Δεν θα σε αφησουν σε αγωνια παντως.\nΌσο ο θάνατος του Τσαλικίδη στην υπόθεση των υποκλοπών ήταν αυτοκτονία άλλο τόσο κι αυτό ήταν μηχανική βλάβη...Όταν θέλετε να τα κουκουλώσετε το κάνετε μια χαρά.\nΔεν μπορούσε να οδηγήσει, έτσι γενικά και αόριστα....Μάλιστα, πολύ πιστευτό!!! Ε, δεν τρώμε κουτοχορτο....Μίληστε ξεκάθαρα. Ο άνθρωπος οδηγούσε, τι πάει να πει δεν μπορούσε;\n...πάει να πει ότι ο φάκελος κλείνει... γιατί δεν μπορεί να είναι ανοιχτός... Eλλατωματική η Πόρσε...\nστον σκαι στο δελτιο ειδησεων εδωσε αλλη εκδοχη η αστυνομια,απολαυστε τους. Χτυπησε λεει πολλες φορες στο τσιμεντενιο στηθαιο με αποτελεσμα να επελθει διαρροη λαδιου. Οπως ολοι ειδαμε ηταν ψιλογρατζουνιες αλλα παμε παρακατω. οχι μονο λέι ειχαμε διαρροη λαδιου απο τα γδαρσιματα αυτα ,αλλα εσκασε το μπροστα δεξι λαστιχο. Και οχι μονο εσκασε αλλα εφυγε τελειως το λαστιχο και η ζαντα που τριβοταν στο εδαφος ,εβγαζε απινθηρες απο την τριβη και ετσι πηραν φωτια τα χυμενα λαδια. δεν κανω πλακα οποιος αμφιβαλλει υπαρχει το webtv να το δει. και βεβαια δεν μπορεσε να αντιδρασει λέει γιατι δεν επρεπε να οδηγει ,το ιδιο παραμυθι που σερβιραν αστυνομια και πυροσβεστικη και στο πρωτο θεμα. τα αλαρμ πως τα εβαλε αφου δεν ηταν σε θεση να οδηγει; το βασικοτερο ομως γιατι πηγε αριστερα; τις εκρηξεις σαν να εσκασε λαστιχο φορτηγου που λεγαν οι μαρτυρες θα μας τις εξηγησουν η δεν ταιριαζουν με το παραμυθι και παραλειπονται; αυτο με τη ζαντα παντως ειναι ολα τα λεφτα σαν πρωτοεμφανιζομενο παραμυθι.θεληση να υπαρχει και ολα θα τα ακουσουμε ,εκτος απο αυτοκτονια του οδηγου η αυτοαναφλεξη του οδηγου επισης\nΤι ...υποψιαζεσαι εσυ; Βοηθα πιο ενεργα την αστυνομια και τους πραγματογνωμονες με τις πολυτιμες γνωσεις σου! Μην τους αφηνεις αλλο εις τας πλανας που κατατρυχονται και εχουν εμπλακει!\n03/07/2020, 20:47 1\n03/07/2020, 19:55 2\n03/07/2020, 19:10 23\n03/07/2020, 18:50 2


Ευγένιος Ματθιόπουλος – Τμημα Ιστοριας και Αρχαιολογιας\nΤηλέφωνο: 28310 77367\nΏρες συνεργασίας: Τετάρτη 15:00-17:00 και Πέμπτη 10:00-11:00 μέσω της εφαρμογής MS-Teams\nΣπούδασε αρχικά ζωγραφική στην ΑΣΚΤ της Αθήνας (1977-1983). Στη συνέχεια έκανε μεταπτυχιακές σπουδές Ιστορίας της Τέχνης (D.E.A., 1985) και Φιλοσοφίας της Τέχνης και Αισθητικής (D.E.A., 1987) στο Πανεπιστήμιο Paris I – Panthéon -Sorbonne. Το 1997 υποστήριξε τη Διδακτορική του Διατριβή στο Τμήμα Ιστορίας-Αρχαιολογίας της Φιλοσοφικής Σχολής του Πανεπιστημίου Κρήτης.\nΤο 1995-2001, εργάστηκε ως επιστημονικός επιμελητής και αρχισυντάκτης του Λεξικού Ελλήνων Καλλιτεχνών (εκδόσεις Μέλισσα, Αθήνα, τόμοι Α΄-Δ΄, 1997-2001).\nΑπό το 1998 διδάσκει Ιστορία της Τέχνης της Δύσης στο Τμήμα Ιστορίας-Αρχαιολογίας του Πανεπιστημίου Κρήτης.\nAπό το 2001 ως σήμερα είναι συνεργαζόμενος ερευνητής του Ινστιτούτου Μεσογειακών Σπουδών – Ι.Τ.Ε. και μέλος του Επιστημονικού Συμβουλίου του την περίοδο 2012-2018.\nΤην περίοδο 2003-2011 διετέλεσε συνεργαζόμενος ερευνητής του Μουσείου Μπενάκη.\nΔιετέλεσε επίσης πρόεδρος της Εταιρείας Ελλήνων Ιστορικών Τέχνης (ΕΕΙΤ) 2016-2019 και μέλος του Διοικητικού Συμβουλίου του Εθνικού Μουσείου Σύγχρονης Τέχνης (ΕΜΣΤ) 2017-2019.\nΤα ερευνητικά του ενδιαφέρονται προσανατολίζονται στην Ιστορία της Τέχνης στην Ελλάδα του 19ου και του 20ού αιώνα, και εστιάζονται κυρίως στην παρέμβαση του Κράτους και τον ρόλο των θεσμών στον χώρο της τέχνης, καθώς και των μηχανισμών πρόσληψης και ευρύτερα των τρόπων δεξίωσης της νεωτερικής τέχνης, τόσο στο πεδίο της καλλιτεχνικής παραγωγής, όσο και στα πεδία της ιδεολογίας, της αισθητικής, της θεωρίας της τέχνης και της τεχνοκριτικής.\nΈχει δημοσιεύσει 7 βιβλία, έχει επιμεληθεί ή συνεπιμεληθεί 6 τόμους και έχει δημοσιεύσει περισσότερα από 50 άρθρα σε συλλογικούς τόμους, καταλόγους εκθέσεων, πρακτικά συνεδρίων και επιστημονικά περιοδικά.


Ο σανός που θα τάιζαν την οικονομία, αν έμεναν | Capital\nΔευτέρα, 27-Μαϊ-2019 02:10\nΗ Ελλάδα ολόκληρη θα έμπαινε στην άκρη. Η οικονομία "στον γύψο" θα λέγαμε, αν δεν μας θύμιζε χουντικές ημέρες και εκφράσεις...\nΟ Λαφαζάνης, η Κωνσταντοπούλου και από σήμερα το πρωί ο Βαρουφάκης, θα "πριονίζουν" τον ΣΥΡΙΖΑ, κοσκινίζοντας κάθε μικρή ή μεγάλη κίνηση στην αγορά και στα "συμφέροντα". Δεν θα τον άφηναν να κάνει βήμα.\nΤα πάντα θα πάγωναν. Τα επενδυτικά προγράμματα θα πέρναγαν σε κατάψυξη υψηλών βαθμών. Επενδύσεις και μυστρί... για εγκαίνια στο χρονοντούλαπο.\nΠρώτα απ' όλα οι ιδιωτικοποιήσεις και οι συμφωνίες για την ολοκλήρωση επενδύσεων που βασίζονται στην αποκρατικοποίηση (ΟΛΠ, υποδομές, μεταφορές, ενέργεια, λιμάνια, νερά, αεροδρόμια).\nΗ "ελίτ" (αυτή, που αντικατέστησε... - στην αριστερή μπουρδολογία ΣΥΡΙΖΑ και Αλέξη Τσίπρα- την ολιγαρχία) θα επέστρεφε στο στρατόπεδο των "εχθρών της αριστεράς και της προόδου...". Στους δακτύλους που δήθεν απέδειξαν πως δεν ήθελαν τον Αλέξη Τσίπρα στο τιμόνι του σκάφους της οικονομίας έξω από το μνημόνιο...\nΤο ίδιο και οι δανειστές. Ο Αλέξης Τσίπρας και ο Ευκλείδης Τσακαλώτος δεν θα τα κατάφερναν να κρατήσουν "ομπρέλα", όταν (από την επόμενη εβδομάδα) τα σύννεφα των Βρυξελλών, θα φέρουν (έτσι και αλλιώς) βροχή απορρίψεων, συστάσεων, υποδείξεων και αναθεωρήσεων στην πολιτική του Τσίπρα.\nΠοια πολιτική; Τη γνωστή. Τη μόνη που ξέρει. Να αναδείξει το κράτος -πατερούλη με μοναδικό στόχο να στερεώσει, την καρέκλα του στην εξουσία. Έστω και χωρίς τη βούληση του 80% του ελληνικού λαού. Ο λαός του είναι αδιάφορος.\nΑπό την άλλη, τα ρεγάλα θα σταματούσαν εντελώς. Λεφτά δεν έχει ο κορβανάς. Το πλεόνασμα θα πέρναγε μόνο στην επιστροφή δανεικών. Και ό,τι περίσσευε θα πήγαινε στον κορβανά, μέχρι να πάρουμε την επόμενη δόση.\nΚαι εδώ ακριβώς ξεκινάει το δράμα για όλους εμάς. Πολύ δε περισσότερο για τους κρατικούς υπαλλήλους. Αλλά και όσους περιμένουν επιστροφές από τις Εφορίες ή πληρωμές-φέσια του κράτους.\nΟι δανειστές δεν επρόκειτο και δεν πρόκειται να καταβάλλουν άλλη δόση (αυτή του Ιουνίου που περιμένουμε). Θα πίεζαν τα πράγματα (μήπως και κινηθεί από μόνη της η οικονομία) βάζοντας βέβαια εμπρός τα προαπαιτούμενα. Ιδίως την αποκρατικοποίηση.\nΆντε όμως να πεις, στον Τσίπρα (από σήμερα το πρωί) να βγάλει στο σφυρί τους λιγνίτες της ΔΕΗ ή την ίδια τη ΔΕΗ. Να παραδώσει κρατικές μετοχές των ΕΛΠΕ. Να παραδώσει σε ιδιώτες τη ΔΕΠΑ. Και να συνεχίσει με την ΕΥΔΑΠ και την κρατική περιουσία.\nΜαύρο φίδι που τον έφαγε... τον Τσίπρα, έτσι και του ξεφύγει έστω και μια κουβέντα για συμφωνίες ιδιωτικοποιήσεων. Ακόμη και με το ψευδέστατο επιχείρημα του δήθεν εκσυγχρονισμού του κράτους και της περιουσίας του.\nΓιατί καταλαβαίνει πολύ καλά πως έτσι και τον κεράσουν νεραντζάκι με κρύο νερό... στον ΣΕΒ ή στην Κινέζικη πρεσβεία..., στο Ελληνικό, ή στη Χαλκιδική, σε ιδιωτικά ορυχεία, θα ψάχνει να βρει και τη δική του ψήφο στις εκλογές.\nΓι' αυτό και θα έδειχνε ότι είναι μακριά από την "ελίτ", αφήνοντας ξεκρέμαστα και τα προγράμματα που έχει τάξει, βαδίζοντας με απόλυτη συνέπεια στον δρόμο της διαπλοκής και της κρατικοδίαιτης οικονομίας. Αυτήν που υπηρέτησε πιστά.\nΘα φρόντιζε να το αποφύγει έστω και αν αυτό του στοίχιζε σε δανεικά και από τις αγορές. Γιατί οι αγορές, μετά την ήττα του Αλέξη Τσίπρα, είναι βέβαιο πως θα "ξινίσουν" τα μούτρα τους, και την κατάταξη της ελληνικής οικονομίας. Τουλάχιστον σε πρώτη φάση. Μετά τις εκλογές βλέπουνε και βλέπουμε…..\nΝα γιατί λέμε πως ο ΣΥΡΙΖΑ τελείωσε. Και δυστυχώς (λόγω της κοντής μνήμης του λαού) φοβάμαι πως θα ξεχαστεί και το καραγκιοζιλίκι του. Αυτό που τον συνόδευσε, από τη Βαρουφακειάδα μέχρι τον εξευτελισμό των νεόπτωχων του Αλέξη Τσίπρα με τις ελεημοσύνες του 2019 τις οποίες και έκλεψε από την άλλη τσέπη τους... Ο ΣΥΡΙΖΑ και οι αριστερές παραφυάδες του θα ξεκληριστούν στις εκλογές. Τα εντός και εκτός Ελλάδος στηρίγματά του αλλάζουν γραμμή. Το αριστερό μπουλούκι ΣΥΡΙΖΑ δεν συμπεριλαμβάνεται στα νέα δεδομένα.


Ο Εθελοντισμός στο Μπορούμε την περίοδο της πανδημίας\nΤετ 18 Νοεμβρίου 2020\nΕδώ και πολλούς μήνες ζούμε αναμφισβήτητα μία από τις πιο δύσκολες περιόδους των τελευταίων χρόνων παγκοσμίως. Μία περίοδο που έχει ανατρέψει σχεδόν όλους τους τομείς της ζωής μας, μας έχει επηρεάσει όλους με διαφορετικό τρόπο και μας έχει φέρει αντιμέτωπους με πολλές πρωτόγνωρες εμπειρίες και συναισθήματα. Μέσα σε αυτήν τη διαταραγμένη περίοδο, υπάρχουν κάποιοι άνθρωποι οι οποίοι σε πείσμα των αντίξοων συνθηκών και καταστάσεων επιμένουν να βάζουν σε προτεραιότητα τους άλλους, την επιθυμία τους να στηρίξουν και να συμβάλλουν εκεί που υπάρχει ανάγκη, χωρίς ιδιοτέλεια ή προσωπικό όφελος.\nΜπορεί η πανδημία να μας έχει στερήσει τους εθελοντές στο γραφείο μας σε μεγάλο βαθμό, αρκετοί εθελοντές όμως συνεχίζουν να μας στηρίζουν από το σπίτι τους, ενώ οι περισσότεροι επιλέγουν να στηρίξουν το πρόγραμμα Μπορούμε στη Λαϊκή. Με τη θετική διάθεση και το μεγάλο χαμόγελο τους συμμετέχουν ακόμα και τώρα στο έργο του Μπορούμε με σκοπό τη «διάσωση» φαγητού και τη στήριξη κοινωφελών φορέων και ανθρώπων που βρίσκονται σε ανάγκη. Τι είναι όμως αυτό που παρακινεί αυτούς τους ανθρώπους;\nΗ Δώρα πιστεύει ότι το να προσφέρει κάποιος είναι πολύ σημαντικό, ειδικά την περίοδο που διανύουμε. Η ανησυχία υπάρχει, αλλά η ανάγκη της να δώσει και να πάρει θετική ενέργεια μέσα από τον εθελοντισμό την παρακινούν να ξεπεράσει τον φόβο και να συνεχίσει να συνεισφέρει κι εκείνη με τον τρόπο της μέσα από το έργο του Μπορούμε. Συνεχίζει λοιπόν να προσφέρει, πάντα τηρώντας τα απαραίτητα μέτρα ασφαλείας.\nΟ Σάββας εντάχθηκε πρόσφατα στην ομάδα μας. Η πανδημία δεν τον έχει επηρεάσει έτσι ώστε να τη θεωρεί εμπόδιο για να προσφέρει εθελοντικά, δεδομένου ότι τηρούμε όλα τα απαραίτητα μέτρα ασφαλείας. Αποφάσισε να γίνει εθελοντής του Μπορούμε για να γνωρίσει καλούς ανθρώπους και να ανταποδώσει την ανιδιοτελή στήριξη που έλαβε και ο ίδιος όταν αντιμετώπισε στη ζωή του δύσκολες καταστάσεις εκφράζοντας με αυτόν τον τρόπο την ευγνωμοσύνη του για τη στήριξη που και ο ίδιος έχει λάβει ως τώρα.\nΌλοι εμείς στο Μπορούμε θεωρούμε τους εαυτούς μας ευλογημένους που έχουμε τη χαρά να έχουμε στην ομάδα μας ανθρώπους όπως η Δώρα και ο Σάββας. Ανθρώπους θετικούς, ψύχραιμους και μετρημένους, που ενώ οι ίδιοι μπορεί να έχουν εξασφαλίσει την ποιότητα της ζωής τους, δεν ξεχνούν παρ' όλα αυτά ότι δίπλα μας βρίσκονται και κάποιοι λιγότερο τυχεροί που παλεύουν πολύ σκληρά, πολλές φορές για τα αυτονόητα. Στηρίζοντας το έργο του Μπορούμε, με οποιονδήποτε τρόπο μπορεί ο καθένας, οι εθελοντές του Μπορούμε έχουν θετικό αντίκτυπο στη ζωή πολλών ανθρώπων. Ευχαριστούμε από καρδιάς όλους τους εθελοντές μας για την εξαιρετική στήριξη και βοήθεια τους, ειδικά αυτή τη δύσκολη περίοδο.\nΗ Tottis Bingo στηρίζει το έργο του Μπορούμε\nΜε μεγάλη χαρά έχουμε καλωσορίσει την εταιρεία Tottis Bingo στο δίκτυο δωρητών τροφίμων του Μπορούμε\nFood Saving Warriors: 500.000 κιλά μέσω του Προγράμματος «Μπορούμε στη Λαϊκή» σε κοινωφελείς φορείς\nΑπό το 2015 ως τώρα έχουμε σώσει 500.000 κιλά αδιάθετα, αξιοποιήσιμα φρούτα και λαχανικά από 30 λαϊκές αγορές της Αθήνας και της Θεσσαλονίκης\nΈνα μεγάλο ευχαριστώ στη Λέσχη Αρχιμαγείρων Ελλάδος για την προσφορά τους\nΑυτή την περίοδο, και παρά τις δυσμενείς συνθήκες, διοργανώνουν δράσεις προσφοράς γευμάτων, που με τη βοήθεια του Μπορούμε δίνονται σε φορείς για την κάλυψη επισιτιστικών αναγκών των ωφελουμένων τους.\nΤο πρόγραμμα «Μπορούμε στη Λαϊκή» Θεσσαλονίκης συνεχίζει δυναμικά!\nΣε πείσμα των καιρών, το πρόγραμμα «Μπορούμε στη Λαϊκή» Θεσσαλονίκης συνεχίζει τη λειτουργία του, ενώ επίσης εδραιώσαμε συνεργασία με τη λαϊκή αγορά της 25ης Μαρτίου


Ετσι πάει το πράγμα | Η ΚΑΘΗΜΕΡΙΝΗ\nΑμερικανικά «Ιπτάμενα Φρούρια» Β-17 βομβαρδίζουν τη Δρέσδη, τον Φεβρουάριο του 1945. Κάπου από κάτω τους βρισκόταν ο Κερτ Βόνεγκατ... SHUTTERSTOCK\n23.11.2020 • 22:30\nUPD: 22.06.2021 • 23:41\n«Εργο τέχνης». Ετσι χαρακτήρισε τον βομβαρδισμό της Δρέσδης, τον Φεβρουάριο του 1945 από τους Συμμάχους, ο Κερτ Βόνεγκατ, με το γνωστό μαύρο χιούμορ του. Ηξερε για τι μιλούσε. Ηταν εκεί. Αιχμάλωτος πολέμου, κλεισμένος στο υπόγειο Σφαγείο υπ’ αριθμ. 5. Μπορούσε να νιώσει μόνο τις συνεχείς δονήσεις στο έδαφος. Αμέσως μετά, οι Γερμανοί τον ανέβασαν στην επιφάνεια για να βοηθήσει στην ταφή των νεκρών. «Ηταν όμως τόσο πολλά τα πτώματα», σχολίασε ο Βόνεγκατ, «που τελικά έφεραν κάτι τύπους με φλογοβόλα. Ολες αυτές οι σοροί των σκοτωμένων πολιτών έγιναν στάχτη».\nΟ Βόνεγκατ ήταν τότε 23 ετών. Κατά τη μάχη των Αρδενών, τέλη του 1944, πιάστηκε αιχμάλωτος και η μοίρα τον έφερε στην τραγική Δρέσδη, η οποία έφερε κάμποσα χρόνια μετά, το 1969, το μυθιστόρημα με το οποίο έγινε διάσημος: «Σφαγείο Νο 5». Αλληγορία επιστημονικής φαντασίας, παραβολή γεμάτη μαύρο χιούμορ, με εξωγήινους και ταξίδια στον χρόνο, στο επίκεντρο της οποίας παραμένουν τα καρβουνιασμένα πτώματα της Δρέσδης.\n«Λογικό που το βιβλίο έγινε το «ευαγγέλιο» των φιλειρηνιστών και των βετεράνων του Βιετνάμ», σχολιάζει ο κύριος Γκρι. Σήμερα, περιλαμβάνεται στη λίστα των 100 σημαντικότερων αμερικανικών μυθιστορημάτων.\nΟ Βόνεγκατ δούλεψε στις δημόσιες σχέσεις και στη διαφήμιση, και οι δημοσιογράφοι τον ρωτούσαν αν η δουλειά «τού έτρωγε το ταλέντο σαν το σαράκι». «Οχι», απαντούσε εκείνος. «Αυτά είναι ρομαντισμοί – το ότι η δουλειά καταστρέφει την ψυχή του συγγραφέα», τονίζοντας ότι μόνον ένα πράγμα δεν αντέχουν οι συγγραφείς: να χάνουν τον χρόνο τους – που δεν είναι απαραίτητα ταυτόσημο με το να κάνουν μια βιοποριστική εργασία. Είναι και αυτό, με τον τρόπο του, ένα μάθημα δημιουργικής γραφής.\nΙσως όμως το κορυφαίο μάθημα δημιουργικής γραφής για τον Βόνεγκατ να ήταν η Δρέσδη. Αλλά όχι μόνον αυτή. Ενόσω υπηρετεί στο ευρωπαϊκό μέτωπο του πολέμου, η μητέρα του αυτοκτονεί. Η μελαγχολία θα γίνει η ισόβια φίλη του συγγραφέα. «Το παιδί μιας αυτόχειρος πολύ φυσιολογικά θα σκεφτεί ότι ο θάνατος είναι η λύση σε κάθε πρόβλημα», σχολιάζει. Το 1985 θα προσπαθήσει και ο ίδιος να τερματίσει τη ζωή του καταπίνοντας χάπια. Επέζησε όμως και από αυτό. Ενα ακόμη μάθημα δημιουργικής γραφής – ίσως.\nΠρος το τέλος της ζωής του είχε κουραστεί με το γράψιμο. «Παλιά, ο στρατός με ανάγκασε να συνεχίσω επειδή ήξερα καλά να δακτυλογραφώ, οπότε δακτυλογραφούσα τα απολυτήρια των άλλων. Και αυτό που αισθανόμουν ήταν, “σας παρακαλώ, έκανα όλα όσα ήταν να κάνω. Μπορώ να πάω σπίτι μου τώρα;”. Αυτό ακριβώς αισθάνομαι και τώρα. Εγραψα βιβλία. Πολλά. Σας παρακαλώ, έκανα όλα όσα είχα να κάνω. Μπορώ να πάω σπίτι μου τώρα;».\nΣτις 11 Απριλίου 2007 ο Κερτ Βόνεγκατ «πήγε επιτέλους σπίτι του». So it goes, όπως έγραφε όταν στα βιβλία του αναφερόταν στον θάνατο κάποιου. So it goes. Ετσι πάει το πράγμα.\nΟ ΚΥΡΙΟΣ ΓΚΡΙ ΔΕΥΤΕΡΟΣ ΠΑΓΚΟΣΜΙΟΣ ΠΟΛΕΜΟΣ ΙΣΤΟΡΙΑ


Γράφει ο Johan Anderberg\nΌταν πριν από δύο καλοκαίρια, τα αποτελέσματα του πρώτου κύματος του Covid άρχισαν να καταγράφονται στα μέσα μαζικής ενημέρωσης, υπήρχαν διάφοροι τρόποι μέτρησης της καταστροφής. Ένας τρόπος εξέτασης της πανδημίας ήταν να επικεντρωθούμε στο πόσοι άνθρωποι πέθαναν – περισσότεροι από μισό εκατομμύριο σε όλο τον κόσμο μέχρι το τέλος Ιουνίου. Ένας άλλος τρόπος ήταν να προσπαθήσουμε να αξιολογήσουμε τις περίπλοκες επιπτώσεις των διαφόρων μέτρων που ελήφθησαν για την καταπολέμηση του ιού. Όταν πολλές από τις λειτουργίες της κοινωνίας είχαν παγώσει, οι άνθρωποι ταλαιπωρήθηκαν – ιδίως οι πιο ευάλωτοι.\nΌταν ο επιδημιολόγος Γιόχαν Γκιζέκε διάβασε την εφημερίδα, τον προβλημάτισε λίγο. Κάθε κανονική ημέρα, 275 άνθρωποι πεθαίνουν στη Σουηδία, σκέφτηκε. Είχε περάσει ένα μεγάλο μέρος της ζωής του μελετώντας ακριβώς αυτό: πού, πότε και πώς πεθαίνουν οι άνθρωποι. Ο τρόπος με τον οποίο ο κόσμος σκεφτόταν σήμερα για τον θάνατο ήταν, γι’ αυτόν, εντελώς ξένος. Όταν είχε λάβει μέρος σε ένα διαδικτυακό συνέδριο στο Γιοχάνεσμπουργκ, ένας συμμετέχων είχε επισημάνει ότι, μόνο εκείνη τη χρονιά, περισσότεροι από 2 εκατομμύρια άνθρωποι είχαν πεθάνει από την πείνα στον κόσμο. Την ίδια περίοδο, η Covid-19 είχε στοιχίσει τη ζωή σε 200.000 με 300.000 ανθρώπους.\nΜια εξήγηση για την παθητικότητα των πολιτών θα μπορούσε να είναι η κάλυψη της θανατηφόρας δράσης του ιού από τα μέσα μαζικής ενημέρωσης.Φαίνεται ότι τους είχε δοθεί μια μη πλαισιωμένη εικόνα για το πόσο σοβαρή ήταν πραγματικά η πανδημία της Covid-19. Κατά τη διάρκεια της άνοιξης και του καλοκαιριού, η παγκόσμια εταιρεία συμβούλων Kekst CNC είχε ρωτήσει ανθρώπους σε πέντε μεγάλες δημοκρατίες – το Ηνωμένο Βασίλειο, τη Γερμανία, τη Γαλλία, τις ΗΠΑ και την Ιαπωνία – για όλα τα είδη των πραγμάτων που σχετίζονται με τον ιό και την κοινωνία. Η έκτη χώρα στην έρευνα ήταν η Σουηδία. Η Σουηδία ήταν πολύ μικρότερη από τις άλλες χώρες, αλλά συμπεριλήφθηκε λόγω της μοναδικής πορείας που ακολουθούσε κατά τη διάρκεια της πανδημίας.\nΑναδημοσίευση από το Brownstone Institute


Οι σκληρές εξισώσεις της ρήξης - Ειδήσεις - Νέα Κρήτη\nΤώρα διαβάζετε: Οι σκληρές εξισώσεις της ρήξης\nΟι σκληρές εξισώσεις της ρήξης\nΟι πρώτες αντιδράσεις στα λεγόμενα των Βαρουφάκη και Ντάισελμπλουμ στην κοινή συνέντευξη Τύπου ήταν οι αναμενόμενες. Τα mass media βρήκαν την ευκαιρία να μιλήσουν για "ρήξη", ο κόσμος στα social media μοιράστηκε σε δύο στρατόπεδα: στο ένα, οι πολλοί (το... 90%) πανηγύριζαν που επιτέλους «κάποιος τους το τρίψε στα μούτρα». Στο άλλο, οι ολίγοι (το 10%) εξέφραζαν πανικό βλέποντας το φάντασμα του Grexit και έκλαιγαν... τα ευρώ τους.\nΠροσωπικά δε θα θεωρήσω δικαιολογημένες (εκ των πραγμάτων) τις αντιδράσεις καμίας πλευράς. Ούτε των μεν, ούτε των δε.\nΣαφώς και αντιλαμβάνομαι το αίσθημα ανακούφισης και δικαίωσης που αισθάνονται πολλοί Έλληνες βλέποντας, όντως, έναν Έλληνα πολιτικό να λέει ένα μεγαλοπρεπές "όχι" στο ευρωπαϊκό διευθυντήριο. Μπορεί να είναι μια κίνηση εντυπωσιασμού, μπορεί να ακολουθήσουν κωλοτούμπες ή (ακόμη χειρότερα) καταστροφές, αλλά είναι αναμενόμενο οι Έλληνες να αισθανθούν υπερηφάνεια - βλέπετε, τα τελευταία πέντε χρόνια η πολιτική μας ηγεσία ήταν απλώς υπάλληλοι του Βερολίνου και των Βρυξελλών.\nΑπό την άλλη, βεβαίως, οι πανηγυρίζοντες πάνω στη χαρά της στιγμής δεν κατανοούν απολύτως τις συνέπειες μιας τέτοιας διελκυστίνδας, εφόσον τραβηχτεί στα άκρα. Οι συνέπειες μπορεί να είναι... κυριολεκτικά οτιδήποτε. Δεν υπάρχει αυτή τη στιγμή προηγούμενο, δεν μπορούμε να γνωρίζουμε μέχρι πού μπορούν να φτάσουν οι φίλοι και εταίροι μας στην προσπάθειά τους να υπερασπιστούν την "οικονομική ορθοδοξία".\nΑπό την άλλη, εκείνοι που έχουν αρχίσει ήδη το μοιρολόι - πέρα από εκείνους που βρίσκονται σε "διατεταγμένη υπηρεσία" - κακώς προτρέχουν. Δε... βγήκαμε από την ευρωζώνη, ούτε "χάσαμε" το ευρώ. Ούτε και υπάρχει κανενός είδους σημάδι που να δείχνει ότι βαίνουμε προς μια τέτοια κατεύθυνση. Οι πρώτες αναγνωριστικές κινήσεις είναι το "άνοιγμα" της παρτίδας. Δεν έχουν πέσει τα χαρτιά στο τραπέζι, απλώς έχει μπει το αρχικό ποντάρισμα.\nΑποκωδικοποιώντας το μπρα ντε φερ Βαρουφάκη-Ντάισελμπλουμ, το οποίο δεν έμεινε στην αίθουσα της συζήτησης, αλλά επεκτάθηκε και στη συνέντευξη Τύπου, θα λέγαμε ότι επί του παρόντος η ελληνική πλευρά κρατά τη θέση της. Δε δείχνει διατεθειμένη - το έγραψα αυτό και χθες - να οπισθοχωρήσει από τις θέσεις της, επιμένει στη διαλεκτική που ανέπτυξε προεκλογικά και βάσει της οποίας την εξέλεξε ο ελληνικός λαός: Ανταποκρίνεται με τον τρόπο αυτό στο λαϊκό αίσθημα, δε δείχνει ανακόλουθη, μετουσιώνει τα λόγια σε πράξεις.\nΝαι, είναι κάπου... αναζωογονητικό να βλέπει κανείς μια ελληνική κυβέρνηση που ό,τι είπε προεκλογικά το κάνει.\nΑλλά σαφώς και είναι "επικίνδυνο". Κάθε διαπραγμάτευση με πραγματικό διακύβευμα και όχι "για τα μάτια του κόσμου" έχει κινδύνους.\nΑυτό βεβαίως που δε γνωρίζουμε (και δεν μπορούμε να γνωρίζουμε) είναι με τι "χαρτιά" κατεβαίνει η Ελλάδα σε αυτήν τη (δυστυχώς, θα στεναχωρήσουμε τον κ. Βαρουφάκη, που δεν του αρέσουν αυτές οι εκφράσεις) σκληρή παρτίδα πόκερ, που φαίνεται να ξεκίνησε την Πέμπτη με δειλά ανοιγματάκια και μικρά πονταρίσματα στα "προεόρτια" με τον Σουλτς, και ξεδιπλώθηκε την Παρασκευή σε όλο της το μεγαλείο με την πρώτη πραγματική αντιπαράθεση με τον "ψυχρό τεχνοκράτη" Ντάισελμπλουμ, που - ας μην το ξεχνάμε - είναι ο εκλεκτός του γερμανικού διευθυντηρίου και ο εντολοδόχος της Γερμανίας στο Eurogroup.\nΔε νομίζω η ελληνική κυβέρνηση να "μπλοφάρει". Δεν κάνεις τέτοιο άνοιγμα κρατώντας στο χέρια ένα 6-7 (για να συνεχίσουμε τον παραλληλισμό με το πόκερ). Βεβαίως, το αν έχει άσους στο χέρι (ή... και στο μανίκι - στο πόκερ, τον έρωτα και... την οικονομία όλα επιτρέπονται) μένει να το δούμε. Ίσως και να μην έχει.\nΤελικώς, αυτό που γίνεται απολύτως αντιληπτό είναι ότι η κυβέρνηση προσπαθεί να μετατρέψει ένα πρόβλημα που μέχρι σήμερα αντιμετωπιζόταν κατά βάση ως "οικονομικό" (αν μη τι άλλο και "οικονομίστικο") σε καθαρά "πολιτικό".\nΑυτό είναι πραγματικά μια εξαιρετικά φιλόδοξη προσπάθεια, που είναι πολύ-πολύ δύσκολο να ευοδωθεί κάτω από τις δεδομένες συνθήκες και με τους διαμορφωμένους συσχετισμούς.\nΒεβαίως όλοι - ακόμη και η συντριπτική πλειοψηφία των οικονομολόγων παγκοσμίως, πρόσφατη είναι μια λίστα με κάμποσους κατόχους Νόμπελ που το υποστήριζαν - εκτός από το διευθυντήριο της Ε.Ε., αναγνωρίζουν ότι το πρόβλημα και η λύση είναι καθαρά πολιτικό.\nΑλλά αυτό δεν έχει καμία σημασία, από τη στιγμή που το κέντρο αποφάσεων της Ε.Ε. (το Βερολίνο, για όσους είχαν κάποια αμφιβολία) θεωρεί ότι είναι καθαρά οικονομικό και μάλιστα θα πρέπει να λυθεί με... μπακαλίστικα οικονομικά, κόψε από 'δω, κόψε από 'κει, αν ο ασθενής επιβιώσει μια χαρά, αν όχι, ας πρόσεχε.\nΤο ρίσκο και οι κίνδυνοι\nΗ νέα ελληνική κυβέρνηση έχει έναν "Γολγοθά" μπροστά της. Κατά τα φαινόμενα σκοπεύει να κάνει αυτό που δεν έκαναν οι τρεις προηγούμενες κυβερνήσεις - να διαπραγματευτεί. Και διαπραγμάτευση σημαίνει να απευθυνθείς στο ανώτερο δυνατό επίπεδο, όχι να προσπαθείς να πείσεις τους υπαλλήλους της τρόικας να μην κόψουν από 'δω και να κόψουν από 'κει - αυτοί πρόγραμμα εφαρμόζουν, επί του προγράμματος συζητούν.\nΤο πρόγραμμα το έχει επιβάλλει η γερμανική κυβέρνηση μέσω της Ε.Ε. και μόνο αυτή μπορεί να το ακυρώσει. Αν η νέα ηγεσία της χώρας έχει αντιληφθεί το διακύβευμα και τους κινδύνους και ετοιμάζεται να πάρει υπολογισμένα ρίσκα, αν έχει εξασφαλίσει ότι θα υπάρξουν διεθνείς συσχετισμοί που θα την ευνοήσουν... τότε αυτή η υπόθεση μπορεί να μας προσφέρει πολύ περισσότερα από μια πρόσκαιρη ικανοποίηση ότι "τους τα 'παμε των παλιοευρωπαίων".\nΑν όχι... τα πράγματα μπορεί να γίνουν ακόμη χειρότερα απ' ό,τι είναι σήμερα. Πολύ χειρότερα, φοβούμαι.\nΥΓ: Έχω την εντύπωση ότι ο Βαρουφάκης παραβίασε το "σωστό τυπικό" των διαπραγματεύσεων σε αυτά τα επίπεδα, όπου αυτά που λέγονται ιδιωτικώς δεν επαναλαμβάνονται δημοσίως. Προφανώς ο Ολλανδός είχε ακούσει κατ' ιδίαν τον υπουργό Οικονομικών να του λέει για την τρόικα, αλλά σαφώς και δεν περίμενε να το ακούσει και δημοσίως - αιφνιδιάστηκε και δεν το έκρυψε. Και εκνευρίστηκε. Άσχημα.


Οι 13 λόγοι για την Στέψη! - Onsports.gr\nΔήμητρα Πολυχρονοπούλου 02 Φεβρουαρίου 2011, 04:20\tBLOGS\n/ Παναθηναϊκός\tΟι 13 λόγοι για την Στέψη!\nΌταν γεύεσαι το... νέκταρ της επιτυχίας και μάλιστα εθίζεσαι σε αυτό, δεν υπάρχει ούτε μία στο εκατομύριο να θελήσεις να το... χαρίσεις σε κανέναν.\tΚάτι τέτοιο έχει συμβεί και στις βολεϊμπολίστριες του Παναθηναϊκού έπειτα από έξι χρόνια πορείας που συνοδεύτηκαν με 11 τίτλους! Όποιος λοιπόν φέτος βιάστηκε να πει πως η αυτοκρατορία του «τριφυλλιού» στο γυναικείο βόλεϊ τελείωσε, απλώς αυταπατάται! Υπάρχουν 13 λόγοι που ο Παναθηναϊκός θα συνεχίσει για αρκετά χρόνια ακόμη να πανηγυρίζει τίτλους στο πιο επετυχημένο τμήμα του Ερασιτέχνη και αυτοί είναι οι εξής:\n1. Όποια βολεϊμπολίστρια φοράει την φανέλα με το τριφύλλι στην καρδιά, ευθύς αμέσως μεταλλάσεται σε... ισόβια Πρωταθλήτρια! 2. Ο Παναθηναϊκός πάντα θα έχει αθλήτριες ικανές να τον οδηγήσουν στην κορυφή, με την Ρούξι Ντουμιτρέσκου να είναι το απόλυτο πρότυπο, μιας και είναι η μοναδική που η φανέλα της με το Νο9 δεν θα φορεθεί ποτέ από καμία άλλη!3. Το περίφημο DNA Πρωταθλητή, το οποίο μεταλαμπαδεύεται από παίκτρια σε παίκτρια με δύο λόγια στα αποδυτήρια από την Ξανθή Μυλωνά, την Γεωργία Τζανακάκη, την Ελευθερία Χατζηνίκου και την Μαρία Χατζηνικολάου στην κάθε νέα παίκτρια, ελληνίδα ή ξένη, που περνάει το κατώφλι του συλλόγου.4. Η ψυχή πολεμιστή που βγάζει στο γήπεδο η κάθε βολεϊμπολίστρια όταν αγωνίζεται με την πράσινη φανέλα, με πρόσφατο παράδειγμα την... ήσυχη, κατα τα άλλα, Μπριζίτκα Μόλναρ που στους τελικούς την περσινή σεζόν κόντρα στον Ολυμπιακό... γυάλιζε το μάτι της και «πυροβολούσε» αδιακρίτως την κάθε αντίπαλό της!5. Η καρδιά Πρωταθλητή που έχει μία βολεϊμπολίστρια του «τριφυλλιού», και αψηφώντας τον κίνδυνο να ρισκάρει ακόμη και την υγεία της, προκειμένου να καταφέρει η ομάδα να πετύχει τον στόχο της. Η Ξαθνή Μυλωνά έχει αγωνιστεί με χτυπημένο ώμο, αλλά και με ζαλάδες λόγω των λαβύρινθων, η Σάνια Τομάσεβιτς στο ντέρμπι με τον Ολυμπιακό στο Ρέντη ζήτησε να συνεχίσει να αγωνίζεται παρότι είχε στραμπουλίξει το πόδι της, η Μόνικα Άνταμς αγωνίστηκε στα πλέι οφ έχοντας κάνει ένεση για τους φρικτούς πόνους στη μέση, η Γέλενα Λόζανσιτς έπαιζε με... κομματιασμένο ώμο, και φυσικά η Φίφη Σαπαρέφσκα που δεν έχανε αγώνα ότι και να είχε, και χίλια άλλα παραδείγματα που καταδεικνύουν το μεγαλείο όλων των παικτριών που τα έχουν δώσει όλα για τον Παναθηναϊκό.6. Ο πόνος και η αυταπάρνηση που νιώθει η κάθε παίκτρια. Χαρακτηριστική σκηνή που μιλάει από μόνη της, όταν η Μαρίσα Φερνάντες έκανε το ντεμπούτο της με τα πράσινα και παρότι είχε πιάσει μια φανταστική απόδοση, ξέσπασε σε κλάμματα μέσα στον αγωνιστικό χώρο μετά την ήττα από τον Ολυμπιακό μέσα στη Λεωφόρο. Ενώ η Ελένη Φραγκιαδάκη έχει πάρει πρωτάθλημα ως ακραία, διαγώνια ή κεντρική, αναλόγως που την χρειαζόταν η ομάδα της!7. Το δέσιμο που έχουν όλα τα κορίτσια μεταξύ τους. Ο Παναθηναϊκός δεν είναι μια απλή ομάδα, αλλά μια οικογένεια και όλες οι παίκτριες δίνουν και την ψυχή τους η μία για την άλλη και όλες τους για τον σύλλογο.8. Η μαγεία και η λατρεία που νιώθουν όλες τους έχοντας αγωνιστεί στον μεγαλύτερο σύλλογο στην Ελλάδα. Δεν είναι τυχαίο που από τον Ολυμπιακό έχουν έρθει παίκτριες στον Παναθηναϊκό, όπως η Ελευθερία Χατζηνίκου και η Μαρία Χατζηνικολάου. Ενώ αντίστοιχα ούτε οι ξένες δεν πάνε... λιμάνι, αλλά προτιμούν να φύγουν από την χώρα μας.9. Η «δίψα» για διάκριση. Είναι μεγάλη αλήθεια αυτή που λένε, πως είναι γλυκιά η κορυφή και μόλις ανέβεις εκεί θα κάνεις τα πάντα για να διατηρηθείς εκεί. Αυτό σκοπεύουν να κάνουν και οι «πράσινοι» κορίτσαροι...10. Η ικανότητα των παραγόντων, όπως ο Βασίλης Πιστιόλης και των προπονητών όπως ο Δημήτρης Μπαχράμης, Νίκος Παπαϊωάννου,Τάκης Φλώρος και τώρα Σπύρος Χουντουμάδης, να φέρνουν στην ομάδα αθλήτριες που είναι... γεννημένες Πρωταθλήτριες.11. Ο άνθρωπος που πίστευε και το αποδείκνυε έμπρακτα καλύπτοντας το μπάτζετ του αγαπημένου του τμήματος, ο Θανάσης Γιαννακόπουλος, που μολονότι αναγκάστηκε να αποχωρήσει από τον Ερασιτέχνη πέρσι κάλυψε το υψηλότερο συμβόλαιο της Όλγας Τότσκο και φέτος της Μπριζίτκα Μόλναρ.12. Η καθημερινή και αδιάκοπη προσφορά, που έχουν οι λεγόμενοι αφανείς ήρωες αυτού του τμήματος, όπως ήταν ο «Ποσειδώνας» των κοριτσιών, ο πολυαγαπημένος «άρχοντας της Λεωφόρου», ο Νίκος Καρακώστας, και είναι εδώ και χρόνια ο τιμ μάνατζερ της ομάδας, Δημήτρης Μιχαλόπουλος.13. Και ο 13ος λόγος και κυριότερος, είναι ο απίστευτος κόσμος του Παναθηναϊκού που έχει αγκαλιάσει την γυναικεία ομάδα βόλεϊ, βγάζοντας και αποκλειστικό σύνθημα για τις «πράσινες» το: «Είναι φίνα τα κορίτσια». Οι πιστοί οπαδοί του «τριφυλλιού» ακολουθούν την ομάδα, όχι μόνο στην Αθήνα, στην Σύρο ή στην Κρήτη, αλλά και στην Ιταλία, όπου οι «πράσινες» τους χάρισαν το ασημένιο μετάλλιο στο Challenge Cup!\nΓι΄ αυτούς τους λόγους και φέτος οι Βασίλισσες στο γυναικείο βόλεϊ, τα φίνα κορίτσια του Παναθηναϊκού, θα παραμείνουν στον θρόνο τους!\tΑθλητικά νέα


Το ξεχωριστό All Star Game της Αμαλιάδας | ebasket.gr\nΚεντρική Basket League ΕΣΑΚΕ All Star Game Το ξεχωριστό All Star Game της Αμαλιάδας\nΤο ξεχωριστό All Star Game της Αμαλιάδας\nΈνα ξεχωριστό All Star Game πραγματοποιήθηκε το διήμερο 12-13/04 του 2008, καθώς διοργανώθηκε στην Αμαλιάδα, η οποία εκείνη την εποχή είχε πληγεί από πυρκαγιές.\nΜάλιστα σε εκείνο το event είχαν ξεχωρίσει τόσο ο Τζερεμάια Μάσεϊ όσο και ο Κιντέλ Γουντς, με τα εντυπωσιακά καρφώματα τους.\nΗ ελληνική ομάδα με το δίδυμο Γιαννάκη-Σκουρτόπουλου στον πάγκο, προσπάθησε μέσα από προσπάθειες κυρίως του Γιάννη Μπουρούση να πάρει τη νίκη όμως δεν τα κατάφεραν. Ο Τζερεμάια Μάσεϊ ήταν… μέσα σε όλα κερδίζοντας τον τίτλο του πολυτιμότερου. Στον αγώνα σημειώνοντας 19 πόντους και στην πλάκα, αφού τάπωσε τον Μπουρούση τη στιγμή που εκείνος εκτελούσε βολή, σκορπώντας το γέλιο. Τον τίτλο του MVP θα μπορούσε να πάρει βέβαια και ο Γουντς που ήταν ασταμάτητος με 28 πόντους.\nΠροηγούμενο “Μάλλον δεν θα παίξει φέτος ο Πορζίνγκις”\nΕπόμενο Η πρώτη φορά του Ολυμπιακού στην Λήμνο


HomeΝέαΑυτός είναι ένας τύπος έκζεμα\nΣε ένα μεγάλο αριθμό περιπτώσεων, δεν είναι δυνατόν να προσδιοριστεί το τι είναι πραγματικά υπεύθυνο για την εμφάνιση της νόσου. Το οξύ ισχυρό έκζεμα συνδέεται μερικές φορές με την εμφάνιση αφθώδους πυρετού.\nΤα συμπτώματα του έκζεμα potick\nΑνίχνευση ισχυρού έκζεμα\nΘεραπεία του ισχυρού έκζεμα\nΟι φυσαλίδες βρίσκονται στα πόδια και στα χέρια, οι μεγαλύτερες συνήθως καταλαμβάνουν ολόκληρη την επιφάνεια τους. Ο ιδρώτας ανθίζει στα χέρια κατά τη μυκητίαση των ποδιών βρίσκεται στις πλευρικές επιφάνειες των ποδιών και δεν ανιχνεύεται στους μύκητες (πιθανώς η αντίδραση είναι αλλεργική και μεταδίδεται μέσω των αιμοφόρων αγγείων από τα δάκτυλα των ποδιών).\nΣτην περίπτωση ελαφρώς εντατικών δερματικών βλαβών, παρατηρείται μόνο η απολέπιση των προσβεβλημένων περιοχών. Η διαδικασία είναι γενικά σοβαρή ή χρόνια. Εάν η μυκητίαση είναι η αιτία του εκζέματος, το δερματικό εξάνθημα θα υποχωρήσει εάν θεραπευτεί.\nΗ διάγνωση του εκκρίματος ποτάσας βασίζεται στο ιστορικό της νόσου και στην παρουσία αλλαγών σε τυπικές θέσεις. Μπορεί επίσης να είναι χρήσιμο να διερευνηθεί η μυκητιακή αιτία του εκκρίματος ποτάσας. Η νόσος διαφοροποιείται κυρίως μεταξύ του πολυκυστικού ερυθήματος και της απομονωμένης μυκητίασης των φοινίκων.\nΗ τοπική αντιμετώπιση του ισχυρού εκζέματος περιλαμβάνει την κοπή κυψελών και την εκκένωση του περιεχομένου τους, καθώς και την απολύμανση και την ξήρανση των διαβρωτικών με τη χρήση αερολυμάτων με αντιβιοτικά και κορτικοστεροειδή. Η γενική αντιμετώπιση είναι παρόμοια με αυτή άλλων μορφών έκζεμα, με αντι-αλλεργικά φάρμακα και, σε σοβαρές περιπτώσεις, γλυκοστεροειδή.\n- Δερματικές ασθένειες για φοιτητές ιατρικής και γιατρούς », Stefania Jabłońska, Tadeusz Chorzelski, εκδ. PZWL Medical Publishing House, Βαρσοβία.\n[Total: 0 Average: 0/5] Περιήγηση σκουλαρίκια μόδας mise en Dior γνωστής μάρκας Dior πήρε τον κόσμο από τη θύελλα [...]\n[Total: 0 Average: 0/5] Αξιόπιστος βοηθός του ήπατος ένα καινοτόμο εργαλείο Stabilin. Table of Contents Τι είναι το Stabilin [...]


ο μονόλογος της εταίρας by Δήμος Χλωπτσιούδης - Issuu\nΟ Δήμος Χλωπτσιούδης γεννήθηκε το 1973. Σπούδασε Ιστορία και εργάζεται ως φιλόλογος. Έχει δημοσιεύσει ποιήματα στον ιστότοπο ποιητικές διαδρομές του δείμου του πολίτη Άλλα πεζογραφήματά του: και η νύχτα ερωτεύεται το άρωμα της ιέρειας το τέρας σκέψεις αυτόχειρος χειμωνιάτικες αναμνήσεις Διατηρεί το ιστολόγιο ο δείμος του πολίτη, όπου καταγράφει κοινωνικά και πολιτικά αδιέξοδα Έχει συγγράψει ιστορικές και κοινωνικές μελέτες. Άρθρα του δημοσιεύτηκαν στα Ενθέματα της Κυριακάτικης Αυγής, στο tvxs.gr, το protagon.gr, το eklogika.gr και αλλού. Έχει δημοσιεύσει το πολιτικό δοκίμιο «η δημαγωγία της δημοκρατίας» (2009, ΙSΒΝ 978-960-88998-5-8) και τη μελέτη «Τοπική Αυτοδιοίκηση, προοπτικές ανάπτυξης των τοπικών κοινωνιών» (2011, ΙSΒΝ 978-960-93-3586-7).\nτο άρωμα της ιέρειας © Χλωπτσιούδης Δήμος chldimos@gmail.com http://chldimos.blogspot.gr http://deimospoems.blogspot.gr\n________________________________ Απαγορεύεται η αναδημοσίευση, η αναπαραγωγή, ολική η μερική ή περιληπτική με οποιονδήποτε τρόπο χωρίς προηγούμενη άδεια ή αναφορά του συγγραφέα. Κάθε εκτύπωση ή ανατύπωση του παρόντος πρέπει να φέρει να το όνομα του συγγραφέα. Η αναγραφή του συγγραφέα αποτελεί στοιχειώδη αναγνώριση της προσπάθειας. Το παρόν εκδόθηκε σε ηλεκτρονική μορφή. Το εξώφυλλο επιμελήθηκε από το συγγραφέα. Ο πίνακας του εξώφυλλο-οπισθόφυλλου είναι του François Boucher, L’Odalisque.\nΟυφ, επιτέλους. Τι μαρτύριο κι αυτό! Να πρέπει να τους λέω συνέχεια τα ίδια και τα ίδια. Τι στο διάολο από την αρχή τα παραδέχτηκα όλα. Τα ομολόγησα, ρε γαμώ το! Άει σιχτίρ! Πότε, πού, πώς, με ποιον, πόσο... Και νά ’ταν μια ή δυο φορές. Οχτώ φορές τα ίδια ερωτήματα μού ’καναν. Κι ούτε νερό δε μου έδωσαν. Ευτυχώς τουλάχιστον μ’ άφησαν να καπνίζω. Κι εκείνος ο νεαρός μπάτσος! Λες και πρώτη φορά κοιτούσε γυναίκα. Δε λέω, έχω και το πρώτο σώμα στην πιάτσα, αλλά αυτός είχε γουρλώσει τα μάτια του και κοιτούσε συνέχεια στο στήθος και τα μπούτια μου. Σαν να μην είχε ξαναδεί στητό βυζί -και να’ ταν και μεγάλο, τριάρι είναι το καημένο, αλλά στητό. Όλοι τους με έγδυσαν. Αν ήταν, ίσως, να γλυτώσω όλη την ταλαιπωρία θα τους έπαιρνα και τζάμπα. Ιδίως τον σμηναγό ή ό,τι άλλο ήταν τέλος πάντως. Και τώρα λέει πάει δικάσιμος. Γιατί ρε παιδιά, τι έκανα; Επειδή έκανα πιάτσα στην Πολυτεχνείου; Πρώτη φορά είδαν πουτάνες εκεί; Όλοι το ξέρουν αυτό. Και μόνο εμένα βρήκαν να πιάσουν. Οι άλλες οι ρουφιάνες, οι καριόλες τη γλίτωσαν. Κι εγώ που δεν έχω άντρα πίσω μου την έκατσα... Λες, ρε πούστη, να με κάρφωσε ο πρώην ο κερατάς για να με ξαναπάρει; Δεν θα του περάσει. Και οι μπασκίνες, βέβαια, στο κόλπο... αν τους υποσχέθηκε τίποτα φιστίκι τζάμπα, χαζοί είναι να χάσουν το κελεπούρι; Αφού τα δικά μου τα κόλπα, οι δικές τους οι μυξοπαρθένες δε τα κάνουν. Αλλά σε νταβά δε ξαναγυρνώ. Δε τους κάνω κι ούτε τα πάω ίσα κι ομαλά. Στο τάλιρο τα τέσσερα δικά του και για μένα που βγάζω στη φόρα το...\nαιδοίο, καθώς λένε οι σοφιστές του τόπου, το μουνί δηλαδή, να βγάζω μόνο ένα χιλιάρικο. Κάτσε, ρε φίλε, επειδή τα χώνεις σε μπάτσους, θα μου φας τις τέσσερις χήνες; Άσε που μόνος του κλείνει δουλειές με ό,τι κόσμο νά ’ναι, αρκεί να βλέπει το καφέ ή τον Κολοκοτρώνη να σπαρταρά. Ο καθένας με το βίτσιο του! Άλλος θέλει ξύλο και να μου γλείφει τις μπότες. Κι εγώ σαν πόρνη θα πρέπει να το απολαμβάνω. Ο άλλος γουστάρει να με σπάσει στο ξύλο, με μαστίγιο, με ζώνη κι ό,τι κατεβάσει για γούστα το τσουτσούνι του. Και αν δεν καυλώσω, δε γουστάρει και δε πληρώνει. Κι εμένα πλακώνει στις μάπες ο νταβάς. Κάτσε, ρε μίστερ, όλα τα ψώνια πρέπει να μ’ αρέσουν; Πώς να καυλώσω με το ξύλο; Εσένα πρέπει να σου σηκωθεί, όχι εμένα. Μέχρι και σε τσόντα πήγα, για να πάρω το 15% και τ’ άλλο ο άντρας. Τι είπε; Α, ναι: για λαδώματα, γιατί η μηχανή θέλει γράσο, για τα έξοδα και άλλες τέτοιες μαλακίες μου τσαμπουνούσε. Και δε μου λες, ρε φιλάρα, στις 200.000 το 15% είναι μόνο είκοσι χήνες ή μ’ έριξε; Εγώ δεν ξέρω μάθημα..., μαθήματα..., μαθηματικ... ή όπως το λέτε εσείς που τελειώσατε το σχολείο. Μια αγράμματη μηνυμένη πουτάνα είμαι κι ούτε καν το λύκειο τελείωσα. Οι σπουδές μου φτάνουν ως πτυχίο καύλας και ντοκτορά στο καλό και γρήγορο ξεπέταγμα... Α, μη μου το παίζεις, oσία Μαρία. Σ’ εμένα ξέρουμε καλά γιατί ήρθες, άσχετα που σε πρήζω ώσπου να φτάσουμε στο καλύβι σου για το πήδημα. Ο Θεός γι’ αυτό έφτιαξε το μουνί. Και η Εύα της δουλειάς ήταν. Όπως εγώ, ξεπέταξε τον Αδάμ κι ο Κύριος ημών Θεός τους έδιωξε.\nΚαι για να επιστρέψω σ’ ό,τι έλεγα, για να καταλάβεις έχω πάρει μέρος μέχρι και σε διαφημιστικά για hot lines. Ξέρεις, μωρέ, εκεί που δείχνουν βυζιά και κώλους με το νούμερο του τηλεφώνου. Θά ’ταν είπε ο δικός μου καλή διαφήμιση, αφού όλοι πριν βγουν στην πιάτσα πρώτα βλέπουν τις γκόμενες. Κι αν μ’ έβλεπαν πριν στην τηλεόραση με την κορμάρα μου, θα μ’ επέλεγαν οι πελάτες.\nΚαι το βράδυ, ή μάλλον το πρωί μετά τη δουλειά, έπρεπε να τον πάρω κι αυτόν. Τι κι αν ήμουν κουρασμένη; Είναι καθήκον μου να του κάθομαι κι όπως το θέλει, μάλιστα. Ξέρεις τι ξύλο έφαγα που δεν μπορούσα ή δε τό ’θελα; Βιασμός σε πουτάνα δεν υπάρχει. Πόσο μάλλον από τον νταβατζή της. Μια φορά μ’ έδειρε, επειδή δεν το απολάμβανα κι αυτός το κατάλαβε. Δεν ήταν και μαλάκας. Με πουτάνες είχε να κάνει όλη μέρα. Αρκετά, βέβαια, σου τα έπρηξα με τον νταβατζή μου. Τώρα πού ’μαι ελεύθερη διαλέγω όποιον θέλω και αφήνω στην άκρη και σύξυλους όσους θέλουν βίτσια με αλυσίδες, χειροπέδες, μαστίγια κι από πίσω. Έκοψα και τα λεσβιακά, εκτός κι αν η πελάτις είναι κόμματος. Τότε τα ζυγιάζω και αποφασίζω ναι ή όχι. Πάλι μ’ έπιασε η φλυαρία μου. Και πώς να μη με πιάσει με τόσες ώρες στο ανακριτικό. Και να σκεφτείς ότι είναι η τρίτη ή η τέταρτη μήνυση που μού ’καναν. Την προηγούμενη φορά τη γλίτωσα, γιατί μου την έπεσαν με το στανιό δύο στρουμφάκια του Τμήματος ταυτόχρονα. Βασικά, να πούμε, με βίασαν κι οι δυο, αλλά τι να πω; Ποιος θα πίστευε μια πουτάνα; Εξάλλου, κόρακας κοράκου μάτι δε βγάζει. Αν το έκανα θα μου τον φορούσε όλη η μπατσαρία. Κι άλλες φορές γίνεται αυτό. Να σου λένε τα κορίτσια ιστορίες για μπάτσους... Για να μην πάνε τάχατες στη στενή, έκαναν παρτούζες ή λεσβιακά κι άλλα βιτσιόζικα με τους μπάτσους, τους φίλους και τις γυναίκες τους. Κάποια στην Αθήνα την έστειλαν στο νοσοκομείο απ’ το πολύ ξύλο, επειδή δε γούσταρε να τους κάνει τσιμπούκι. Την άλλη την χαράκωσαν\nκαι άκουσα πως κάποια στην Τουρκία, νομίζω, τη βίασαν με κλομπ. Ναι, αυτό που χρησιμοποιούν οι ΜΑΤατζίδες σε πορείες και αγώνες ποδοσφαίρου... Τι νόμιζες, ότι είναι εύκολη η πουτανιά; Αγόρι μου... Όλοι οι κίνδυνοι του κόσμου είναι για το μουνί και το γαμήσι. Είναι εδώ κάτω. Μαχαίρια και πιστόλια -ως και calasnicov με έναν και δύο Κολοκοτρωναίους βρίσκεις στην πιάτσα- τα βίτσια τους, τους μπάτσους και τους νταβατζήδες. Ή νόμιζες ότι είναι εύκολο να βγάλεις την τρύπα σου στη φόρα και όσους αρπάξει η βραδιά; Τα μόνα καλά που έχει αυτό το επάγγελμα, το αρχαιότερο -που λένε- αφού πρώτη το έφερε η Εύα, η Σαλώμη, γυναίκες στα Σόδομα και στα Γόμορρα. Τα μόνο καλά, που λες, είναι ότι δε θέλεις πτυχία -λες και θα γίνεις καθηγήτρια- και δεν έχει εφορία κι αφήνει, αν πιαστείς κι είσαι λεύτερη από άντρα, πολλά και καλά λεφτά. Οι πιο έξυπνες στην πιάτσα έχουν στάνταρ πελάτες, που αφήνουν λεφτά. Και τα λεφτά τα βάζουν στην τράπεζα κι αυτά αυγατίζονται. 27 - 30 χρονών φεύγουν από τη δουλειά και παντρεύονται και ζουν άνετα. Πολλές παίρνουν ‘‘εις γάμου κοινωνίαν’’ και πελάτες τους ακόμα, διαφόρων χρονών: σαραντάρηδες, τριαντάρηδες ή και φοιτητές, που τους συντηρούν ως το πτυχίο τους. Δύο χρόνια στην πιάτσα, έχω δει τα πιο ευχάριστα και τα πιο φρικιαστικά συμβάντα. Η νύχτα είναι μεγάλη δασκάλα, η ρουφιάνα. Χειρότερη κι από μάνα. Όλα γίνονται εκεί. Μαχαιριές, φόνοι, ό,τι θες βλέπεις. Πριν από τρεις βδομάδες δυο Αλβανοί πλακώθηκαν γιατί ήθελαν την ίδια γκόμενα, πόρνη, δηλαδή. Ο ένας τις έτρωγε για τα καλά -βλέπεις ο άλλος ήταν\nαρσιβαρίστας, σαν το Δήμα, ξέρεις τώρα- μέχρι που έβγαλε μια κουμπούρα μεγαλύτερη απ’ το... παλαμάρι του, καταλαβαίνεις; Με πιάνεις; Και του έκοψε του παλικαριού τα απαυτά για να μην ξαναπάει με τη δική του πόρνη. Την άλλη φορά μία δικιά μου -πόρνη κι αυτήκάποιος την καθάρισε, γιατί δεν ήθελε τα βίτσια του. Μια άλλη πήγε με πελάτη και αυτός για 10.000 φράγκα θα την έδενε και θα την... έκανε. Αλλά δεν την πέρασε μόνος του αυτός, αλλά και έξι άτομα της παρέας του. Της νύχτας κι αυτοί με μπαρ, στριπτιζάδικο -ξέρεις τώρα- και τη βίασαν, γιατί δεν ήθελε να δουλέψει εκεί και μετά της χαράκωσαν το κορμί και την έκαψαν με τσιγάρα για να μην ξαναδιανοηθεί και ξαναμείνει γυμνή μπρος σε άντρα και γυναίκα. Ίσα που κατάφεραν και την κράτησαν στη ζωή απ’ την αιμορραγία και εγκαύματα οι γιατροί. Και είχε μια κορμάρα η πουτάνα... Μόνο τη νύχτα ικανοποιούνται τα βίτσια και οι ανωμαλίες με τα φονικά. Πιο παλιά ένας τακτικός πελάτης, που μου έφερνε ο δικός μου, με χάιδευε με μαχαίρια στο στήθος και στις τρίχες μου, ενώ με έδενε με χειροπέδες. Του άρεσε έτσι κι αν ξαφνικά έκανα κάτι κακό ή δεν τον ικανοποιούσα μ’ απειλούσε να μου κόψει τις ρόγες και να με χαρακώσει. Κι εγώ χεσμένη απ’ τον φόβο μου έκανα ό,τι ήθελε. Έχεις ακούσει εκείνο το ρητό που λέει ‘‘έχεσε το μουνί απ’ το φόβο κι ο κώλος έχυνε’’ ; Για μένα τό ’βγαλαν μ’ αυτόν. Αλλά τα ίδια νιώθουν και συναντούν και οι άλλες συναδέλφισσες. Γι’ αυτό σου λέω της νύχτας τα καμώματα είναι πολλά, μυστικά κι ένοχα και κόκκινα απ’ τη βία\nκαι το αίμα. Γι’ αυτό κι εγώ ένα-δυο χρονάκια θα δουλέψω ακόμη και μετά θα τα παρατήσω όλα και θα ζήσω μια ήσυχη ζωή στο φως της μέρας, μακριά από τα σκοτεινά σοκάκια και τ’ αυτοκίνητα π’ αριβάρουν για ψώνισμα. Ξέρεις τι θέλω να κάνω μετά τη σύνταξη; Θα ήθελα πάρα πολύ να σπουδάσω. Θα τελειώσω το λύκειο με ιδιαίτερα και μετά θα σπουδάσω, δε ξέρω κι εγώ τι... Ίσως φιλογία... αυτή, μωρέ, την επιστήμη για την ποίηση. Ίσως μάλιστα γράψω κι εγώ ποιήματα. Έχουν δει τα μάτια μου εμένα... Άκουσα πως αν δε μάθεις τη ζωή και δεν έχεις εμπειρίες, τότε δε γράφεις κι αν γράψεις θα είναι πεπονόφλουδες. Τουλάχιστον έτσι λέει ένας καλός μου πελάτης. Είναι νέος γύρω στα τριαντα-πέντε και δεν έχει γκόμενα. Μού ’ρχεται δυο ή τρεις φορές την εβδομάδα και πληρώνει για ολόκληρη νύχτα. Με προσέχει και με πληρώνει καλά. Και τη γυναίκα τόσα θα της έδινε για να του κάτσει και πιο πολλά, μόνο που θα έλεγε ότι είναι για ψώνια για το σπίτι. Αυτόν που λες δε θα έλεγα όχι να τον παντρευτώ. Θα με προσέχει και θα μ’ αγαπά. Εγώ θα του κάνω -και μόνο σ’ αυτόν- τα σεξουαλικά κόλπα μου και με τον καιρό θα μάθω να τον αγαπώ και θα τον φροντίζω. Είναι, που λες, καθηγητής σε σχολείο. Κάνει φυσική και τέτοια. Τα λεφτά του και όσα μαζεύω εγώ φτάνουν για να με παντρευτεί και για σπιτικό, φιλάρα. Όταν μάλιστα οι πελάτες θέλουν να το απολαμβάνω το σεξ κι εγώ και να τελειώνω, τότε φαντάζομαι ότι το κάνω μαζί του. Δεν του αρέσουν οι ανωμαλίες. Γι’ αυτό και τον κρατώ πελάτη μου.\nΑν ήταν βιτσιόζος θα τον διαολόστελνα κι αυτόν και τα σαράντα χιλιάρικα που αφήνει κάθε βδομάδα. Τώρα, θα μου πεις, κάνω όνειρα και λογαριασμούς -καθώς λένε- χωρίς τον ξενοδόχο, το Θεό. Δε πιστεύω ότι υπάρχει. Κι αν υπήρχε με ξέχασε στο βούρκο της νύχτας. Αλλιώς θα με βοηθούσε και δε θα μ’ άφηνε να βγω στη ‘‘δουλειά’’. Εγώ πιστεύω στον θεό της νύχτας, που με προστατεύει. Στην Αρχαιότητα λέει ο δικός μου θά ’μουν ιέρεια της θεάς Αφροδίτης, θεά του σεξ ήταν -μεγάλη πουτάνα, που λες- ή του Διονύση, που οργάνωνε παρτούζες με πολύ κρασί μαζί με Βάκχες... ή Βάκχους... Τι στο διάολο, όπως τους λέγανε τέλος πάντων... Τι κι αν παντρευτώ; Κούκλα είμαι, κορμί θανατερό έχω, κι αν σταματήσω και τη δουλειά και τις ολονυχτίες, θα ομορφύνω κι άλλο ( γιατί η τσούλα η νύχτα σε χαλάει ), λεφτά θα έχω στην άκρη, κόλπα ξέρω στο κρεβάτι. Ε, όλο και κάποιον κάπως ωραίο που θα μ’ αγαπήσει θα τυλίξω. Όμως θα ξέρει την αλήθεια και την προηγούμενη δουλειά μου. Θα μάθω κομπιούτερ και θα γίνω γραμματέας σε κάποιο γραφείο, για να έχω λεφτά. Σαν τον αείμνηστο τον Αντρίκο τον Παπαντρέου μιλάω συνέχεια με τα ‘‘θα’’. Ας σταματήσω τη δουλειά σε δυο χρόνια και τ’ άλλα θά ’ρθουν μόνα τους. Δε βιάζομαι. Είκοσι χρονώ είμαι ακόμη. Πάμε τώρα σπίτι σου για τα κολπάκια μου και βλέπουμε. Και είπαμε, ε! Δεν θέλω βίτσια και ανωμαλίες τη... ΠΡΟΣΕΧΕ φορτηγό! Την νταλίκα αριστερά σου, μαλάκα! Φρέναρε, φρέν...\nΟ μονόλογος της εταίρας © Χλωπτσιούδης Δήμος\nΟ τελευταίος μονόλογος μιας πόρνης για τη ζωή της και τη νύχτα την ώρα που μεταφέρεται στον προσωπικό χώρο ενός πελάτη...


Καρχαρίας – ένα παρεξηγημένο ψάρι! – Newmail.gr\nΚαρχαρίας – ένα παρεξηγημένο ψάρι!\nΌλοι όσοι έχουμε δει την ταινία “Τα σαγόνια του καρχαρία” μπορεί να έχουμε κάνει μέρες ίσως και εβδομάδες μέχρι να κολυμπήσουμε πάλι, και μόλις το κάνουμε κοιτάμε συνεχώς τον βυθό περιμένοντας τον μεγάλο λευκό καρχαρία να φανεί από στιγμή σε στιγμή… Η πραγματικότητα όμως είναι εντελώς διαφορετική, και ενώ μπορεί να υπάρχουν μεμονωμένα περιστατικά επίθεσης καρχαρία σε κολυμβητές και σέρφερς, τα παρεξηγημένα αυτά ψάρια έχουν και την θετική τους πλευρά και παίζουν σημαντικό ρόλο στον πλανήτη μας.. Σας παρουσιάζουμε 9 χρήσιμες πληροφορίες για τους καρχαρίες..\nΟι καρχαρίες υπάρχουν στον πλανήτη πριν και από τα δέντρα!\nΟι καρχαρίες πρωτοεμφανίστηκαν στη Γη, πριν από 400 εκατομμύρια χρόνια, και μετά από 50 εκατομμύρια χρόνια φύτρωσαν τα πρώτα δέντρα στον πλανήτη μας! Οι καρχαρίες επίσης υπήρχαν στους ωκεανούς της Γης πριν και από τους δεινόσαυρους, τα θηλαστικά ακόμα και τα λουλούδια. Ο καρχαρίας αξίζει τον σεβασμό όλων μας, κυκλοφορεί στον πλανήτη εκατομμύρια χρόνια πριν από όλους μας…\nΟι καρχαρίες αναπαράγονται με πολύ αργούς ρυθμούς..\nΠριν από κάποια χρόνια, είχαν εγκλωβιστεί δύο καρχαρίες μέσα στον Ευβοϊκό κόλπο, και όλοι φοβόντουσαν ότι αν είναι ζευγάρι θα γεννήσει το θηλυκό, θα γεμίσει η θάλασσα με καρχαρίες.. Κάτι τέτοιο όμως δεν θα μπορούσε ποτέ να συμβεί καθώς ένα θηλυκός καρχαρίας χρειάζεται τουλάχιστον 2 χρόνια για να γεννήσει με μερικά είδη καρχαρία να κυοφορούν ακόμα και για 3,5 χρόνια!\nΟι καρχαρίες μπορούν να εντοπίσουν το “φαγητό” τους από χιλιόμετρα μακρυά..\nTo ρύγχος του καρχαρία είναι ένα τέλειο υποβρύχιο ραντάρ, καθώς αναλύει με απόλυτη ακρίβεια την ηλεκτρική αγωγιμότητα του νερού, που σημαίνει ότι όταν ένα αντικείμενο ή κάποιος ζωντανός οργανισμός βρεθεί στο νερό τότε αλλάζει η αγωγιμότητα του νερού, και τότε είναι που ο καρχαρίας αμέσως “πιάνει” την αλλαγή αυτή και σπεύδει προς την πηγή να εξερευνήσει τι την προκάλεσε..\nΟι καρχαρίες υδροδυναμικό δέρμα!\nΤο δέρμα του καρχαρία είναι εντελώς διαφορετικό από όλα τα ψάρια, καθώς διαθέτει ένα δέρμα που έχει σε πολλά του σημεία εγκοπές σε οδοντωτό σχήμα το οποίο κάνουν το καρχαρία απίστευτα υδροδυναμικό, φτάνοντας σε ελάχιστα δευτερόλεπτα ασύλληπτες ταχύτητες. Εξάλλου πάνω στο δέρμα του καρχαρία είναι βασισμένες οι στολές που χρησιμοποιούν πολλοί κολυμβητές, που τους βοηθάνε να γλιστράνε με ευκολία στο νερό..\nΟ φαλαινοκαρχαρίας είναι ο βασιλιάς των ψαριών!\nΟ φαλαινοκαρχαρίας είναι το μεγαλύτερο ψάρι στον πλανήτη, φτάνοντας σε μήκος μέχρι και τα 14 μέτρα. Οι φαλαινοκαρχαρίες είναι “ξαδέλφια” με ένα είδος καρχαρία που ζούσε στη Γη πριν από 2.5 εκατομμύρια χρόνια, ο καρχαρίας Μεγαλόδοντας, και όπως φανερώνει το όνομα του κανένας δεν θα ήθελε να βρεθεί στον δρόμο του καθώς έφτανε σε μήκος μέχρι και τα 20 μέτρα..\nΟ καρχαρίας Αλωπίας διαθέτει το δικό του “όπλο”\nΟι περισσότεροι καρχαρίες χρησιμοποιούν τη δύναμη του ρύγχους τους για να εκτοπίσουν το θήραμα τους και κατόπιν να το φάνε, υπάρχει όμως ένα είδος καρχαρία ο Αλωπίας που έχει έναν κρυφό άσο στην ουρά του.. καθώς διαθέτει μια μακρυά ουρά την οποία χρησιμοποιεί σαν ρόπαλο για να επιτεθεί στην τροφή του…\nΟι επιθέσεις καρχαρία στον άνθρωπο είναι εξαιρετικά σπάνιες!\nΕπηρεασμένοι από τις ταινίες του Hollywood , ;όλοι έχουμε στο μυαλό μας τον καρχαρία σαν τον απόλυτο κυνηγό του ανθρώπου λες και το μόνο που ενδιαφέρει έναν καρχαρία είναι πότε θα φάει έναν άνθρωπο.. Η αλήθεια ευτυχώς είναι εντελώς διαφορετική!\nΚάθε χρόνο, υπάρχουν 50 επιθέσεις καρχαριών σε κολυμβητές, και μόλις 6 είναι θανατηφόρες. Σίγουρα και αυτές οι 6 θανατηφόρες επιθέσεις είναι αρκετές για να χαρακτηρίσουμε τον καρχαρία δολοφόνο, αλλά αν το συγκρίνουμε με άλλες αιτίες θανάτου θα διαπιστώσουμε ότι η πιθανότητα επίθεσης καρχαρία σε άνθρωπο είναι απειροελάχιστες. Για παράδειγμα κάθε χρόνο χάνουν τη ζωή τους 150 άνθρωποι από καρύδες που πέφτουν από τα δέντρα, 20 άνθρωποι από επιθέσεις σκύλων, και 25 άνθρωποι από γλίστρημα στον πάγο..\nΟ άνθρωπος σκοτώνει περίπου 100 εκατομμύρια καρχαρίες τον χρόνο!\nΤο 2015 ο άνθρωπος σκότωσε 100 εκατομμύρια καρχαρίες… και αυτό το νούμερο και μόνο πρέπει να μας βάλει σε σκέψεις ποιος είναι τελικά ο κυνηγός και ποιος το θύμα…\nΟι ωκεανοί χρειάζονται τους καρχαρίες!\nΗ παρουσία του καρχαρία είναι απαραίτητη για την ισορροπία του θαλάσσιου οικοσυστήματος, γιατί χωρίς την παρουσία του καρχαρία θα υπήρχε ανεξέλεγκτα μεγάλος αριθμός άλλων ειδών ψαριών και αυτό θα είχε καταστροφικό αποτέλεσμα στην τροφική αλυσίδα.\nΤο σπήλαιο με το απόκοσμο φως


ΓΙΑ ΕΝΥΔΑΤΩΣΗ ΚΑΙ ΘΡΕΨΗ\nΓια να αποκτήσετε ένα δέρμα με άνεση, ευλυγισία και περισσότερη λάμψη, η ιδανική θεραπεία είναι η Hydradermie με το Sérum Gel Nutrition. Το πρόγραμμα θρέψης αποκαθιστά τα μειωμένα επίπεδα λιπιδίων και χαρίζει θρέψη και άνεση.\nΠΙΟ ΟΜΟΡΦΟ & ΛΑΜΠΕΡΟ ΔΕΡΜΑ\nΓια να αποκτήσετε μια καθαρή επιδερμίδα, χωρίς πανάδες,\nΠρόκειται για μια μέθοδο συμβατή με κάθε τύπο δέρματος.\nΗ αποτελεσματικότητα της ραδιοσυχνότητας επιτρέπει την δραστηριοποίηση των κυττάρων για την παραγωγή νέων ινών κολλαγόνου.\nΑρωματοθεραπεια προσωπου, λαιμου, ντεκολτε\nΤα αιθέρια έλαια μας επιτρέπουν να προσαρμόζουμε τη θεραπεία ανάλογα με τις ατομικές ανάγκες του δέρματος\nΘεραπεια για την περιοχη των ματιων\nΗ θεραπεία είναι ειδικά σχεδιασμένη για την ευαίσθητη περιοχή των ματιών ενώ εφαρμόζεται ειδική μεθοδολογία και σειρά ενεργών συστατικών που μειώνουν τις σακούλες, τις ρυτίδες και τους μαύρους κύκλους.\nΑΜΕΣΟ ΑΠΟΤΕΛΕΣΜΑ LIFTING ΜΕΣΩ ΜΥΙΚΗΣ ΔΙΕΓΕΡΣΗΣ\nΔημιουργεί ένα φυσικό αποτέλεσμα lifting, μέσω της διέγερσης των μυών του προσώπου.\nΟλοκληρωμένη θεραπεία διπλού ιονισμού για πιο γρήγορη, πιο βαθιά και πιο δραστική διείσδυση ενεργών συστατικών στο μεσόδερμα που προσφέρει βαθιά ενυδάτωση και οξυγόνωση στο δέρμα\nΣύννεφο ευχάριστου ατμού, γαλάκτωμα, πήλινγκ, εξαγωγή σμήγματος. Λεμφικό μασάζ προσώπου, λαιμού και ντεκολτέ, μάσκα προσώπου λαιμού, υδατική κρέμα. Ιδανική αγωγή για το δέρμα που ερεθίζεται εύκολα και πιθανώς συνοδεύεται από ακμή,\nΛεμφοβιοενεργειακο μασαζ προσωπου, λαιμου, ντεκολτε\nΕξειδικευμένο Κινέζικο μασάζ αρωματοθεραπείας. Γίνεται με χειρομαλάξεις πάνω στα ενεργειακά κανάλια των μεσημβρινών, που υποστηρίζονται δυναμικά από ειδική συσκευή από γυάλινα βεντουζάκια.\nDermabration Μικροαποξεση με κρυσταλλους\nΤο Dermabration έχει βαθιά δράση που βοηθά στην αφαίρεση των νεκρών κατεστραμμένων κυττάρων (τεχνική δερμολείανσης), σμήγματος και ακαθαρσιών.


Ο Ντέμης ήταν ο τελευταίος αληθινός ροκ σταρ των ελληνικών γηπέδων | Newspolis.gr\nΟ Ντέμης ήταν ο τελευταίος αληθινός ροκ σταρ των ελληνικών γηπέδων\nΧωρίς αμφιβολία πρόκειται για τον μεγαλύτερο Έλληνα επιθετικό της γενιάς του. Ο «Ντέμης ο Τρομερός» αποτέλεσε σημαία της ΑΕΚ και «κακός δαίμονας» για όποιον αμυντικό τον έβρισκε μπροστά του. Η αλήθεια είναι πως ο αγαπημένος «Ντεμίνιο» της κιτρινόμαυρης εξέδρας δεν μπορεί να ζήσει μακριά από το ποδόσφαιρο. Είτε ως ποδοσφαιριστής, είτε ως πρόεδρος, πάντα είχε τον τρόπο να κάνει την λέξη «επιτυχία» συνώνυμο του εαυτού του. Με αφορμή τα σημερινά γενέθλιά του, θυμόμαστε την συνέντευξη που είχε παραχωρήσει ο Ντέμης στο ελληνικό Playboy τον Ιούνιο του 1996 και μεταξύ άλλων μίλησε για το ποδόσφαιρο, τις γυναίκες αλλά και την σημασία του σεξ στην ζωή του.\n1) Πρωταθλητής γεννιέσαι ή γίνεσαι;\nΤο ποδόσφαιρο είναι θέμα ικανοτήτων. Το ταλέντο γεννιέται μαζί σου και εσύ γεννιέσαι για να υπηρετήσεις αυτό το σπορ. Τώρα, από κει και πέρα, πρέπει να δουλέψεις πολύ για να τα καταφέρεις -μην ξεχνάς ότι και άλλοι έχουν ταλέντο και το δουλεύουν-. Πρέπει, λοιπόν, να δουλέψεις περισσότερο απ’ αυτούς για να τους ξεπεράσεις. Το μυστικό είναι η θέληση, το πόσο πολύ θέλεις να τα καταφέρεις. Όσο περισσότερο το θέλεις, τόσο πιο πολύ δουλεύεις και φυσικά τόσο πιο ψηλά φτάνεις. Μακάρι να μπορούσα με τον Απόλλωνα να κερδίσω ένα πρωτάθλημα αλλά κάτι τέτοιο είναι από υπερβολικά δύσκολο έως αδύνατο, τουλάχιστον όπως είναι τα πράγματα σήμερα.\nΜια γυναίκα μόνο όμορφη την βαριέσαι γρήγορα. Στο κάτω κάτω δεν μπορείς να περάσεις όλη τη ζωή σου σ’ ένα κρεβάτι\n2) Τι ψάχνεις από ένα φίλο σου;\nΖητάω εμπιστοσύνη. Να ξέρω ότι δεν θα με προδώσει, ότι θα είναι δίπλα μου και στις δύσκολες στιγμές. Εκεί καταλαβαίνεις τον άλλο, τότε ξέρεις ότι είναι φίλος σου: Όταν καταλαβαίνεις ότι δεν βρίσκεται μαζί σου μόνο γιατί είσαι κάποιος ή για άλλους λόγους.\n3) Τι σε τραβάει σε μία γυναίκα;\nΕίναι η προσωπικότητα που διαθέτει. Μου αρέσουν οι έξυπνες γυναίκες με στυλ, ενώ η εξωτερική εμφάνιση είναι κάτι που προσέχω μετά. Θέλω να επικοινωνώ, να υπάρχουν ενδιαφέροντα που να μοιραζόμαστε. Σίγουρα η εξωτερική εμφάνιση είναι κάτι σημαντικό. Το καλύτερο είναι να είναι και όμορφη και με προσωπικότητα. Μια γυναίκα μόνο όμορφη την βαριέσαι γρήγορα. Στο κάτω κάτω δεν μπορείς να περάσεις όλη τη ζωή σου σ’ ένα κρεβάτι, θες να πεις και μια κουβέντα, να επικοινωνήσεις. Κάτι άλλο που με ενοχλεί -και όχι μόνο στις γυναίκες- είναι οι κολακείες. Δεν μπορώ τους κόλακες.\n4) Τι σημαίνει για σένα η Εθνική;\nΕίναι τα πάντα για μένα. Νιώθω πολύ τυχερός που φοράω τη φανέλα με το εθνόσημο στο στήθος. Είναι κάτι που μόνο όταν το ζήσεις μπορείς να το καταλάβεις. Πολύ δύσκολα περιγράφεται με λόγια. Αυτό φαίνεται και από τα άλλα παιδιά. Ξέρεις, εκεί δεν υπάρχουν συλλογικές διαφορές. Τα αφήνουμε όλα πίσω. Μπορεί την Κυριακή να παλεύουμε σαν αντίπαλοι στο γήπεδο, αλλά μόλις πάμε στο ξενοδοχείο για τις υποχρεώσεις της εθνικής γινόμαστε μια μεγάλη, καλή παρέα.\n5) Ένας πολιτικός που θαυμάζεις;\nΟ Βαγγέλης Βενιζέλος.\n6) Ποιο είναι το πρότυπό σου;\nΔεν έχω πρότυπα. Πάντως αν θα έβαζα κάποιον να παίξει αυτό το ρόλο, σίγουρα αυτός θα ήταν ο Νίκος Γκάλης. Για μένα είναι ο κορυφαίος αθλητής που πέρασε ποτέ από την Ευρώπη. Στενοχωρήθηκα από τον τρόπο που σταμάτησε. Σ’ έναν αθλητή αυτού του μεγέθους άξιζε ένα καλύτερο τέλος. Τελικά η Ελλάδα ακόμα σκοτώνει τα παιδιά της.\nΛένε ότι οι σοβαροί άνθρωποι πάσχουν από κάποια ασθένεια. Δεν ξέρω αν είναι αρρώστια, αλλά σίγουρα είναι ελάττωμα. Πιστεύω ότι το χιούμορ είναι ο καλύτερος τρόπος να αντιμετωπίσεις την ζωή.\n7) Τι σ’ ενοχλεί περισσότερο απ’ όλα;\nΑφάνταστα η καταστροφή του περιβάλλοντος. Δεν μπορώ να καταλάβω τι άνθρωποι είναι αυτοί που δεν σκέφτονται ούτε τα παιδιά τους, που αύριο θα ζήσουν σε ένα κόσμο πραγματικό εφιάλτη. Αν είχα μπροστά μου αυτόν τον Σιράκ -τον Γάλλο με τα πυρηνικά, ξέρεις- δεν ξέρω κι εγώ τι θα του έκανα. Ελπίζω να μην τον ψηφίσουν πάλι οι Γάλλοι. Αν είχα χρήματα, σίγουρα θα ενίσχυα οικονομικά την Greenpeace. Πιστεύω ότι κάνει πολύ καλή δουλειά και κυρίως ξυπνάει συνειδήσεις.\nΈνα Suzuki DR800 μεταμορφώθηκε σε πραγματικό στολίδι\n8) Λατρεύεις το χρήμα;\nΕίμαι πολύ σπάταλος, δεν υπολογίζω το χρήμα. Το χρειάζομαι για να περνάω καλά, αλλά δεν πιστεύω αυτά που λένε ότι μπορείς να αποκτήσεις τα πάντα, ότι το χρήμα είναι το παν, είναι θεός και άλλες τέτοιες σαχλαμάρες. Ούτε αγάπη ούτε ευτυχία μπορείς να αγοράσεις. Είναι απλά ένα μέσο.\n9) Ποιο είναι το σοβαρότερο πράγμα στον κόσμο;\nΤο χιούμορ. Λένε ότι οι σοβαροί άνθρωποι πάσχουν από κάποια ασθένεια. Δεν ξέρω αν είναι αρρώστια, αλλά σίγουρα είναι ελάττωμα. Πιστεύω ότι το χιούμορ είναι ο καλύτερος τρόπος να αντιμετωπίσεις την ζωή.\n10) Ο ρόλος του σεξ στον αθλητισμό;\nΓίνεται μεγάλος λόγος. Πότε πρέπει να γίνεται, πότε όχι. Πιστεύω ότι δεν πειράζει καθόλου, ακόμα κι αν γίνεται λίγο πριν το παιχνίδι. Μιλάω από προσωπική εμπειρία: Εμένα δε με επηρεάζει. Υπάρχουν παίκτες που έχουν πολύ καιρό να κάνουν έρωτα και σέρνονται στο γήπεδο. Κάθε αθλητής έχει διαφορετική ερωτική συμπεριφορά, σίγουρα δεν μπορείς να τους βάλεις όλους σε ένα καζάνι.


Αγγελική | Ηράκλειο | Φιλοξενία κατοικιδίων (Σκύλο,Γάτα,Πουλί,Μικρό Θηλαστικό)\nΣτόχος μου είναι η ασφάλεια και η ψυχαγωγία τους\nΑγαπάω πολύ τα ζωάκια και έχω ζήσει με πολλά από αυτά. Είμαι πρόθυμη να φιλοξενήσω και το δικό σου προσφέροντας του ποιοτικό χρόνο και πολλά χαδάκια...\nΕυρύχωρο διαμέρισμα με μεγάλη βεράντα, περιφραγμένη.\nΕίναι η πρώτη φορά που θα άφηνα την Λάρα σε άγνωστο άνθρωπο. Πολύ άγχος και ανησυχία. Η Αγγελική ήταν η μόνη που δέχτηκε να την φιλοξενήσει γιατί πολλοί δεν ήθελαν λόγο μεγέθους και ράτσας. Η Αγγελική έδειξε από την πρώτη στιγμή ότι ήξερε πως να την χειριστεί και η Λάρα αμέσως ένιωσε ασφάλεια. Το ίδιο και γω. Ένιωσα ασφάλεια όταν είδα πόσο αγάπη έδειξε η Αγγελική. Ήταν πάντα σε επικοινωνία μαζί μου και η Λάρα από βιντεάκια έδειχνε χαρούμενη! Η Λάρα πραγματικά έκανε διακοπές! Ευχαριστώ πολύ την Αγγελική για όλα!\nΗ Αγγελική ήταν για άλλη μια φορά εξαιρετική. Βοήθησε τη Σβούρα να προσαρμοστεί και να νιώσει άνετα πολύ γρήγορα. Η συνεχής ενασχόληση, η αγάπη και η φροντίδα που δείχνει είναι αδιαμφισβήτητη! Σίγουρα θα την εμπιστευτώ ξανά και ξανά!\nΓια ακομα μια φορα επιλεξαμε την Αγγελική να κρατησει τη σκυλιτσα μας. Ειναι η δεύτερη φορα καθως ειχαμε μεινει απολυτως ευχαριστημενοι. Το λιγοτερο που μπορω να πω ειναι οτι η Αγγελική ειναι φανταστικη. Οσο θα ειναι διαθεσιμη, μονο εκει θα την αφηνουμε. Αγγελικη ευχαριστουμε και παλι.\nΌ, τι και να πει κανείς για την Αγγελική είναι λίγο! Φρόντισε το σκύλο μας σαν να ήταν δικός της, με υπευθυνότητα, προσοχή, μεράκι, συνεχείς ενημερώσεις - φωτογραφίες και πολλή πολλή αγάπη. Ο Φράνκι τη λάτρεψε και πέρασε τόσο καλά που σχεδόν δεν ήθελε να φύγει! Εμείς δε θα ξανασκεφτούμε άλλη φιλοξενία για το σκυλάκο μας, βρήκαμε έναν άνθρωπο που μπορούμε να εμπιστευτούμε απόλυτα. Αγγελικη σε ευχαριστούμε για όλα!\nΠολύ γλυκιά κοπέλα και υπέροχη keeper! Είχαμε άψογη συνεννόηση πριν και κατά τη διάρκεια της φιλοξενίας! Μας έστελνε φωτογραφίες της Σεμελης και μηνύματα με συχνή ενημέρωση! Η Σεμέλη τα πέρασε υπέροχα και σιγουρα θα την άφηνα ξανά στην Αγγελική!\nη Αγγελική είναι ο.τι καλύτερο! με υπομονή, αγάπη, φρόντισε τους γάτους μου που δεν είναι καθόλου εύκολα πλάσματα λόγω ασθένειας. την έχουν λατρέψει και αυτοί και εγώ. Της έχω πια απόλυτη εμπιστοσύνη\nΗ Αγγελική ήταν υπέροχη με την Ντόρυ! Ήταν η πρώτη φορά που θα αφήναμε το σκυλάκι μας και είχαμε πολύ άγχος, αλλά πραγματικά ήμασταν ήσυχοι γιατί ήταν σε πολύ καλά χέρια! Είχαμε συνεχή ενημέρωση και φωτογραφίες για τα πάντα! Είναι πολύ σημαντικό να νιώθεις ήρεμος ότι φροντίζουν το παιδάκι σου και του δίνουν αγάπη, ενώ εσύ λείπεις. Σίγουρα θα την προτιμήσουμε πάλι για επόμενη φιλοξενία, αφού έγιναν πολύ καλές φίλες και πέρασαν τέλεια! Ευχαριστούμε πολύ για όλα!\nΜόνο τα καλύτερα μπορώ να πω! Το κουτάβι μου κουνάει ακόμα την ουρά του όταν περνάμε κοντά από το σπίτι της Αγγελικής. Έλειψα 5 μέρες και ένιωθα απόλυτα ήσυχος καθώς ο μικρός ήταν ασφαλής και λάμβανα συνεχή ενημέρωση με μηνύματα και φωτογραφίες. Σίγουρα θα υπάρξουν και επόμενες φορές!\nΗ Αγγελικη ήταν καταπληκτική με τον Ραμον. Το σκυλάκι μας πραγματικά πέρασε υπέροχα μαζί της. Ήταν η πρώτη φορά που θα τον αποχωριζόμασταν. Όμως χάρη στην Αγγελικη, μείναμε ήσυχοι και όλοι ευχαριστημένοι. Σίγουρα θα την προτιμήσουμε ξανά όταν χρειαστεί. Είναι πλέον και η μόνιμη νταντα του.\nΗ Αγγελική είναι εξαιρετική. Είναι ευγενέστατη και αγαπάει πάρα πολύ τα ζώα. Φιλοξένησε τη Σβούρα μου για 9 μέρες και είναι ξεκάθαρο πως πέρασε πολύ όμορφα. Έπαιζαν ατελείωτες ώρες και με ενημέρωνε τακτικά για τη διάθεση της γατούλας μου. Χαίρομαι πολύ που την έκανε να νιώσει άνετα και να είναι ο εαυτός της. Τη συστήνω ανεπιφύλακτα!\nΗ Αγγελική ήταν εξαιρετική με τον Άρθουρ!!! Μας δέχτηκε στον χώρο της πριν από τη φιλοξενία για μια πρώτη γνωριμία και όλες τις μέρες που έλειπα ήταν σε διαρκή επικοινωνία μαζί μου με φωτογραφίες και βιντεάκια!! Ο Άρθουρ τη συμπάθησε πολύ από την πρώτη στιγμή, του μιλούσε γλυκά και έπαιζαν πολύ ωραία μαζί!! Φαίνεται πως έχει μεγάλη αγάπη για τα ζωάκια και τη συστήνω ανεπιφύλακτα!!\nΗ Αγγελική είναι πολύ γλυκιά και υπομονετική. Το σκυλάκι σας θα είναι σε σίγουρα χέρια!\nΗ Αγγελική ήταν απλά εξαιρετική με τον Ζακ! Τον φρόντισε παρά πολύ, ακόμα και όταν είχε ένα προβλήμα με το στομάχι του! Ήταν πολύ χαρούμενος και με ενημέρωνε συνεχώς για την μέρα του. Σε ευχαριστούμε πολύ Αγγελική, θα τα ξαναπούμε σίγουρα!\nΗταν η πρωτη φορα που χρειαστηκε να αφησουμε τη σκυλιτσα μας μονη της για 8 μερες και η πρωτη φορα που χρησιμοποιησαμε την πλατφορμα. Βρηκαμε την Αγγελικη στην εφαρμογη και την επιλεξαμε βαση των κριτικων και των σχολιων που διαβσαμε. Η Αγγελικη ηταν ΦΑΝΤΑΣΤΙΚΗ. Χωρις κανενα ενδοιασμο δεχτηκε να βρεθουμε 2 φορες πρωτου της αφησουμε τη Λουκια μας για να γνωρισει την ιδια και να δει τον σπιτι της. Μας ενεπνευσε εμπιστοσυνη απο την πρωτη κιολας στιγμη και η σκυλιτσα μας την συμπαθησε αμεσως. Η Αγγελικη ακουλουθησε ολες μας τις παραξενιες κατα γραμμα και μας ενημερωνε καθημερινα για το τι κανει το σκυλακι μας με μυνηματα, φωτογραφιες και βιντεο. Φροντιζε και συμπεριφεροταν στη Λουκια μας με τοση αγαπη οσο και μεις. Αγγελικη μου σε ευχαριστουμε για ολα και αν χρειαστει ξανα να πρεπει να αφησουμε σε καποιον τη Λουκια να εισαι σιγουρη οτι θα επιλεξουμε εσενα\nΗ Αγγελική είναι εξαιρετική, ευγενέστατη και πάρα πολύ φιλική! Η συνεργασία μας και η επικοινωνία μας ήταν άψογη σε όλα τα επίπεδα. Φιλοξένησε τον Σπίθα για περίπου 15 ημέρες με πολλή αγάπη, τον φρόντισε και τον πρόσεχε σαν να ήταν ο δικός της σκύλος και μας κρατούσε ενήμερους για καθετί. Αγγελική, σε ευχαριστούμε για όλα, σίγουρα θα τα ξαναπούμε!!!\nΗ Αγγελική ήταν υπέροχη! Υπήρξε άριστη επικοινωνία και ενημέρωση σχετικά με την κατάσταση του Όσκαρ μέσω φωτογραφιών και μηνυμάτων. Όταν πήγα να τον μαζέψω φαινόταν πολύ χαρούμενος κι ήταν σαν στο σπίτι του! Την συστήνω ανεπιφύλακτα.\nΗ Αγγελική είναι ιδανική να προσέχει τα ζωάκια σας καθώς είναι εξαιρετικά φιλόζωη, το μαρτυρούν εξάλλου και οι δύο γάτες της, όπως επίσης και ιδιαιτερα φροντιστική τόσο με τα δικά της ζωάκια όσο και με τα ζωάκια που έχει φιλονήσει ήδη. Value for Money επιλογή!!!!\nΗ Αγγελική είναι η ιδανική για τη φύλαξη των τετραπόδων φίλων σας όσο εσείς το χρειάζεστε ! Ουσα παιδική της φίλη τη θυμάμαι πάντοτε να φροντίζει όσα ζωάκια είχε στην κατοχή της αλλά κ όσα αδεσποτακια υπήρχαν στη γειτονιά της. Είναι ήρεμη , κατά νοητική και πρόθυμη να δώσει πολλή αγάπη και φροντίδα στους μικρούς σας φίλους , τη συστήνω ανεπιφύλακτα !\nΕίναι εξαιρετική παρέα για κάθε ζωάκι και τα αγαπάει υπερβολικά πολύ!! Είναι σίγουρα ιδανική για να φροντίζει ζωάκια, την συστήνω ανεπιφύλακτα!


[email protected] (Enikonomia.gr) http://www.enikonomia.gr/economy/233301,vroutsis-tha-yparxoun-programmata-gia-enischysi-100000-makrochron.html http://media.enikonomia.gr/data/photos/resized/125_233301_e31a822c69-aa79b14ac457859e.jpg «Τον Απρίλιο και τον Μάιο θα υπάρξουν προγράμματα για ενίσχυση 100.000 μακροχρόνια ανέργων... 4/4/2020 5:12:50 PM 4/4/2020 5:12:50 PM\nδημοσιεύθηκε: 04/04/2020 17:12\n«Τον Απρίλιο και τον Μάιο θα υπάρξουν προγράμματα για ενίσχυση 100.000 μακροχρόνια ανέργων», όπως προανήγγειλε ο Γιάννης Βρούτσης, μιλώντας στον ΑΝΤ1. Όπως προσέθεσε, αναζητούνται τρόποι για επιπλέον στήριξη ανέργων μέσω της αξιοποίησης των 6,5 δισ. ευρώ του ΕΣΠΑ, στο πλαίσιο και της πρόωρης αποδέσμευσης τους για χρησιμοποίηση τους από την Ελλάδα.\nΟ Υπουργός Εργασίας είπε ότι «η εκ περιτροπής απασχόληση ως στοιχείο ευέλικτης μορφής απασχόλησης υπάρχει στην Ελλάδα από το 1990. Δεν είναι κάτι καινούριο. Αυτή η μορφή της που θεσμοθετήθηκε τώρα έχει χαρακτήρα επείγοντα και προσωρινό, όσο κρατάει αυτή η κρίση. Την αμέσως επόμενη ημέρα θα πάψει να ισχύει. Δίνουμε ευέλικτα εργαλεία στον επιχειρηματία, λέγοντας του ότι στο τέλος θα πρέπει να είναι διατηρημένοι ο ίδιος αριθμός εργαζόμενων και τα ίδια πρόσωπα ως εργαζόμενοι».\nΌπως παραδέχθηκε ο κ. Βρούτσης, «ελλοχεύει» ο κίνδυνος την επόμενη ημέρα να βάλουν λουκέτο οι επιχειρήσεις και να δούμε την ανεργία να εκτοξεύεται, για αυτό δίνουμε εργαλεία στις επιχειρήσεις να έχουν οξυγόνο και να παραμείνουν σε λειτουργία για να διαιτηθούν και οι θέσεις εργασίας», τονίζοντας ότι «μετά το τέλος της κρίσης, θα αρθούν όλα τα έκτακτα μέτρα, αλλά θα συνεχίσει να ισχύει για 45 ημέρες το περιβάλλον προστασίας των εργαζόμενων, με στόχο να αποτραπούν τυχόν ομαδικές απολύσεις».\nΣε ό,τι αφορά το επίδομα των 800 ευρώ, οι αιτήσεις για το οποίο γίνονται ανά ημέρα, βάσει του τελευταίου ψηφίου του ΑΦΜ κάθε δικαιούχου, ο Υπ. Εργασίας είπε ότι «όσοι έχουν ΑΦΜ για το οποίο έχει περάσει η ημερομηνία, μπορούν να κάνουν και σήμερα και επόμενες ημέρες την υποβολή της αίτησης», ωστόσο ζήτησε από όλους να είναι συνεπείς και να υποβάλλουν τις αιτήσεις τους την ημέρα που πρέπει, βάσει του τελευταίου αριθμού του ΑΦΜ τους, ώστε να μην «πέσει το σύστημα». Παράλληλα, όπως ανέφερε, «θα υπάρξει περιθώριο για διορθώσεις σε τυχόν λάθη που αφορούν πχ. τον αριθμο IBAN που έχει δηλωθεί ή άλλα λάθη στην καταχώριση στοιχείων από επιχειρήσεις ή εργαζόμενους, ωστόσο αυτό θα γίνει σε δεύτερο χρόνο και όχι μέχρι τις 10 Απριλίου», προκειμένου να μην ανατραπεί το χρονοδιάγραμμα που υπάρχει για τις πληρωμές. «Θα τηρήσουμε το χρονοδιάγραμμα, δεν προαναγγέλλονται οι παρατάσεις στις διορίες», απάντησε σχετικά με το κατά πόσον θα υπάρξει παράταση στις σχετικές προθεσμίες.\nΠαράλληλα, ο κ. Βρούτσης ξεκαθάρισε ότι το υπάρχον πλέγμα μέτρων εκτείνεται έως το τέλος Απριλίου, δηλώνοντας ότι η Κυβέρνηση είναι έτοιμη να επαναλάβει τα μέτρα στήριξης που αφορούν σχεδόν το σύνολο του πληθυσμού, εφόσον χρειαστεί, τον Μάιο.\n«Το Δώρο Πάσχα θα πληρωθεί κανονικά μέχρι την Μεγάλη Τετάρτη, από όσες επιχειρήσεις δεν πλήττονται. Όλες οι άλλες επιχειρήσεις, το 86% των ΚΑΔ, έχουν περιθώριο να το πληρώσουν το αργότερο έως τις 30 Ιουνίου. Εγώ καλώ και αυτούς τους επιχειρηματίες, εάν μπορούν, να πληρώσουν κανονικά το Δώρο Πάσχα στο προσωπικό τους. Το Κράτος, με πρωτοβουλία του Πρωθυπουργού, εγγυάται ότι όλοι οι εργαζόμενοι που το δικαιούνται θα λάβουν το Δώρο Πάσχα», υπογράμμισε ο Υπουργός Εργασίας. «Δεν έχουμε κάλυψη για τα εργόσημα, για εργάτες γης αυτήν την στιγμή, ωστόσο οι αγρότες μας αναζητούν εναγωνίως εργάτες γης και δεν βρίσκουν», κατέληξε ο Γιάννης Βρούτσης.\n#ΒΡΟΥΤΣΗΣ #ΑΝΕΡΓΟΙ #ΠΡΟΓΡΑΜΜΑΤΑ #ΕΝΙΣΧΥΣΗ ΑΝΕΡΓΩΝ #ΚΟΡΟΝΟΪΟΣ